cyanic-selkie/wikianc huggingface dataset:
མི་དགེ་བཅུ།
མི་དགེ་བཅུ།
སྲོག་གཅོད་མ་བྱིན་ལེན་པ་དང་། ། མི་གཙང་སྤྱོད་པ་ལུས་ཀྱི་གསུམ།  ། རྫུན་དང་ཕྲ་མ་ཚག་རྩུབ་དང་།  ། ངག་འཁྱལ་ངག་གི་སྒོ་ནས་བཞི།  ། བརྣབ་སེམས་གནོད་སེམས་ལོག་ལྟ་སྟེ།  ཡིད་ཀྱི་མི་དགེ་བཅུའོ་ཞེས་པ་སྟེ།  ༡ སྲོག་གཅོད།  ༢མ་བྱིན་ལེན།  ༣འདོད་ལོག་སྤྱོད།  ༤རྫུན་དུ་སྨྲ་བ།  ༥ཕྲ་མ།  ༦ཚིག་རྩུབ།  ༨བརྣབ་སེམས།  ༩གནོད་སེམས།  ༡༠ལོག་ལྟ་སྟེ་བཅུའོ། །
མལ་གྱོ་བློ་གྲོས་གྲགས།
མལ་གྱོ་བློ་གྲོས་གྲགས།
(མལ་བློ་གྲོས་གྲགས་ཞེས་པའང་སྣང་།)ཧ་ལམ་སྤྱི་ལོའི་དུས་རབས་བཅུ་གཅིག་པའི་ནང་བྱོན། འདི་ཉིད་ཀྱིས་རྒྱ་གར་ནས་མགོན་པོའི་ཆོས་སྐོར་དུ་མ་སྤྱན་དྲངས་ཏེ་མགོན་པོའི་དངོས་སློབ་རྒྱ་གར་གྱི་སློབ་དཔོན་ཨརྞ་ས་ལས་གསན་པ་གྲི་ཁུག་ལྕགས་དཔར་མ་སྨྱལ་པ་ཉི་མ་འབར་ལ་གནང་ནས་ཕྱིས་བེར་ནག་ཅན་དུ་གྲགས།  བྲམ་ཟེ་མཆོག་སྲེད་ནས་ཤྲཱངྡྷ་ཀ་ར།  ལོ་ཆེན་རིན་བཟང་།  བྲག་སེང་པ་ཡོན་ཚུལ་ལས་གསན་པ་གྲི་གུག་གཅེར་བུ་ནི་ས་ཆེན་ཀུན་སྙིང་ལ་གནང་སྟེ་ཕྱིས་གུར་མགོན་དུ་གྲགས་སོ།  །  འདི་ཉིད་ཀྱི་འགྱུར་ལ།  བསྟན་འགྱུར་ལས།  《དཔལ་འཁོར་ལོ་སྡོམ་པའི་སྒྲུབ་པའི་ཐབས་ཕྱག་རྒྱ་ཆེན་པོ།》《རྗེ་བཙུན་འཕགས་མ་སྒྲོལ་མ་སྤྱིའི་མངོན་པར་རྟོགས་པ།》ཞེས་བྱ་བ། 《ལྷ་མོ་སྒྲོལ་མའི་བསྟོད་པ་ཉི་ཤུ་རྩ་གཅིག་པའི་སྒྲུབ་ཐབས།》ཞེས་བྱ་བ་དང་དེའི་སོ་སོའི་སྒྲུབ་ཐབས་ལས་ཚོགས་དང་བཅས་པ།  《གཏམ་རྒྱུད་ཀྱི་རྟོགས་པ།》《དཔལ་རྡོ་རྗེ་འཇིགས་བྱེད་ཀྱི་ཕྱག་མཚན་གྱི་རྣམ་པར་དག་པ།》ཞེས་བྱ་བ།  《འཇིག་རྟེན་དབང་ཕྱུག་སེང་གེའི་སྒྲ།》ཞེས་བྱ་བའི་བསྟོད་པ་བཅས་སོ། །
མི་ཆོས་མ་ཕེར།
མི་ཆོས་མ་ཕེར།
མི་ཆོས་ནི་འཇིག་རྟེན་གྱི་ལས་ཀ་ལ་ཟེར་ཞིང་། མ་ཕེར་ནི་མ་འཇོན་པ་དང་།  གོ་མ་ཆོད་པ་གཉིས་གོ་རྒྱུ་ཡོད།  །
མི་མཇེད་ཀྱི་བདག་པོ།
མི་མཇེད་ཀྱི་བདག་པོ།
སངས་རྒྱས་ཆོས་ལུགས་ཀྱི་གཞུང་ནས་བཤད་ཚུལ་ལ། སྟོང་གསུམ་གྱི་སྟོང་ཆེན་པོའི་འཇིག་རྟེན་གྱི་ཁམས་ལ་མི་མཇེད་འཇིག་རྟེན་གྱི་ཁམས་ཟེར་ཞིང་།   དེའི་བདག་པོ་ལྷ་ཆེན་པོ་ཚངས་པ་གདོང་བཞི་པ་ཡིན་ཞེས་ཟེར་སྲོལ་ཡོད།  །
མི་མཇེད་ཀྱི་ཁམས།
མི་མཇེད་ཀྱི་ཁམས།
འདིའི་དོན་ལ་འཇིག་རྟེན་གྱི་ཁམས་འདིའི་མི་རྣམས་ཉོན་མོངས་དུག་གསུམ་ལ་སེམས་བཟོད་བསྲན་ཐུབ་པས་ན་དེ་ལྟར་བརྗོད་པ་ཡིན་ཞེས་བུ་སྟོན་གསུང་འབུམ་【ཡ་】 པའི་ནང་《བུ་སྟོན་ཆོས་འབྱུང་》 གྲངས་༤༠པར་གསལ། །
མི་མཇེད་འཇིག་རྟེན།
མི་མཇེད་འཇིག་རྟེན།
སངས་རྒྱས་ཆོས་ལུགས་ཀྱི་བཤད་སྲོལ་ལ། རང་ཅག་གི་འཇིག་རྟེན་ཁམས་འདིར་གནས་པའི་བྱང་ཆུབ་སེམས་དཔའ་རྣམས་ཉོན་མོངས་དུག་གསུམ་ལ་འཇིགས་པ་མེད་པས་ན་མི་མཇེད་པ་ཞེས་ཐོགས་པ་ཡིན་ཞེས་བཤད།  །
མི་འཆོར་བར་ཕོག་པ།
མི་འཆོར་བར་ཕོག་པ།
མདའ་འཕེན་པའི་ལག་རྩལ་ལྔ་ཡི་ནང་ནས་དཀའ་ཤོས་ཤིག་སྟེ། མདའ་འཕེན་པའི་ཐེངས་གྲངས་ཇི་ཙམ་འཕངས་པ་རྣམས་གཅིག་ཀྱང་མ་ལུས་པར་གཏད་སའི་འབེན་ལ་ཕོག་པ་ལ་ཟེར། །
མི་བརྗེད་པའི་གཟུངས།
མི་བརྗེད་པའི་གཟུངས།
སངས་རྒྱས་ཆོས་ལུགས་ཀྱི་བཤད་ཚུལ་ལ། སྔར་ཐོས་པའི་གསུང་རབ་ཀྱི་ཚིག་དོན་རྣམས་མི་བརྗེད་པ་ཞིག་བྱུང་ཚེ།  མི་བརྗེད་པའི་གཟུངས་ཐོབ་པར་འཇོག་པ་ཡིན།  སྔར་ཐོས་པའི་གསུང་རབ་ཀྱི་ཚིག་དོན་མི་བརྗེད་པར་འཛིན་པའི་དྲན་པ་དང་ཏིང་ངེ་འཛིན་ནི་མི་བརྗེད་པའི་གཟུངས་གཙོ་བོ་ཡིན།  གཟུངས་སྔགས་ཨ་ར་པ་ཙཱ་སོགས་ནི་མི་བརྗེད་པའི་གཟུངས་ཕལ་པ་ཡིན།  དེ་རྣམས་གོ་བ་རགས་པའི་དབང་དུ་བྱས་པ་ཡིན།  །
མི་ཉག་གི་ཧ་ལ་ཤན།
མི་ཉག་གི་ཧ་ལ་ཤན།
འདི་ས་མཚམས་གང་དུ་ཡོད་མེད་ད་ཕན་དཔྱད་གཞིའི་ཡིག་ཆ་རྣམས་ཀྱི་ནང་དུ་རྙེད་མ་བྱུང་བས་འོལ་ཚོད་ཀྱིས་འབྲི་མ་སྤོབས་ཅིང་རྒྱ་ཡིག་ནང་ “贺兰山” ཞེས་པ་དེ་ཡིན་ནམ་བརྟག
མི་འཇིགས་པ་བཞི།
མི་འཇིགས་པ་བཞི།
སངས་རྒྱས་རྣམས་མི་འཇིགས་པ་བཞིའི་ཡོན་ཏན་ཐོབ་པས་སྐྲག་པ་མི་མངའ་བ་སྟེ་དེ་བཞི་ནི། ང་ནི་མངོན་པར་རྫོགས་པ་བྱང་ཆུབ་པོ་ཞེས་ཁྱུ་མཆོག་རླབས་པོ་ཆེའི་གནས་སུ་དམ་བཅའ་བ་ལ་ཆོས་མཐུན་གྱི་འཇིག་རྟེན་རྒོལ་བ་མེད་པས་མི་འཇིགས་པ།  ཟག་པ་ཐམས་ཅད་ཟད་པར་མཁྱེན་པ་དེ་ལ་རྒོལ་བ་གཞན་མེད་པས་མི་འཇིགས་པ།  བར་དུ་གཅོད་པའི་ཆོས་བསྟན་པ་ལ་རྒོལ་བ་གཞན་མེད་པས་མི་འཇིགས་པ།  ངེས་པར་འབྱུང་བའི་ཆོས་བསྟན་པ་ལ་རྒོལ་བ་གཞན་མེད་པས་མི་འཇིགས་པ་སྟེ།  རྒྱས་པར་《མངོན་པ་མཛོད་གནས་བདུན་པ་》དང་ 《ཕར་ཕྱིན་སྐབས་བཞི་པའི་》འགྲེལ་པ་རྣམས་སུ་གསལ།  །
མི་ཉག་རབ་སྒང་།
མི་ཉག་རབ་སྒང་།
སྨད་མདོ་ཁམས་སྒང་དྲུག་གི་ནང་ཚན་མི་ཉག་སྒང་།  ། Mingyak Rabgang 1 of 6 districts of khams, SA sgang drug
མི་ཉིད།
མི་ཉིད།
སངས་རྒྱས་ཆོས་ལུགས་ཀྱི་གཞུང་ནས་བཤད་པའི་འབྱོར་པ་བཅུའི་ནང་ཚན་ཞིག་སྟེ། སྐད་ཆ་ཤོད་ཤེས་པ་དང་བསམ་བློ་གཏོང་ཤེས་པའི་མི་ཉིད།  །
མི་བསྙེངས་པ།
མི་བསྙེངས་པ།
མི་འཇིགས་པའི་དོན། །
མི་ཆོས་ཆེན་མོ་གཙང་མ་བཅུ་དྲུག
མི་ཆོས་ཆེན་མོ་གཙང་མ་བཅུ་དྲུག
《ཆོས་འབྱུང་མཁས་པའི་དགའ་སྟོན་》ནས་གསུངས་པ་ལྟར་ན། མི་དགེ་བཅུ་སྤོངས་བའི་སྟེང་དུ།  ༡ མ་ལ་མའི་འདུ་ཤེས་བཟུང་ནས་གུས་བཀུར་བྱ་བ།   ༢ ཕ་ལ་ཕ་ཡི་འདུ་ཤེས་བཟུང་ནས་གུས་བཀུར་བྱ་བ།  ༣ དགེ་སྦྱོང་དང་བྲམ་ཟེ་ལ་དེ་ཡི་འདུ་ཤེས་བཟུང་ནས་གུས་བཀུར་བྱ་བ།  ༤རིགས་མཐོ་བ་དང་རྒན་རབས་ལ་གུས་བཀུར་ཞུ་བ།  ༥ དྲིན་ཅན་གྱི་མི་ལ་དྲིན་ལན་འཇལ་བ།  ༦གཞན་ལ་གཡོ་སྒྱུ་བྱས་ནས་མགོ་བསྐོར་མི་གཏོང་བ་བཅས་བཅུ་དྲུག་ཡིན་པར་གསུངས་ལ།  ཡང་འདྲེན་ཚུལ་གཞན་ཞིག་སྟེ།  སྔར་བོད་རྒྱལ་སྲོང་བཙན་སྒམ་པོས་གཏན་འབེབས་མཛད་པའི་ཁྲིམས་སྲོལ་དོན་ཚན་བཅུ་དྲུག་ནི།  ༡ ལྷ་དཀོན་མཆོག་གསུམ་ལ་མོས་གུས་བསྐྱེད་པ།  ༢ དམ་པའི་ཆོས་བཙལ་ཞིང་བསྒྲུབ་པ།  ༣ ཕ་མ་ལ་དྲིན་ལན་འཇལ་བ།  ༤ ཡོན་ཏན་ཅན་ལ་ཞེ་མཐོང་ཡོད་པ།  ༥ རིགས་མཐོ་བ་དང་རྒན་པར་བཀུར་སྟི་ཆེ་བ།  ༦ ཡུལ་མི་ཁྱིམ་མཚེས་ལ་ཕན་གདགས་པ།  ༧ བཀའ་དྲང་ཞིང་སེམས་ཆུང་བ།  ༨ ཉེ་དུ་མཛའ་བཤེས་ལ་གཞུང་རིང་བ།  ༩ ཡ་རབས་ཀྱི་རྗེས་བསྙེག་ཅིང་ཕྱི་ཐག་རིང་བ།  ༡༠ ཟས་ནོར་ལ་ཚོད་འཛིན་པ།  ༡༡ སནངར་དྲིན་ཅན་གྱི་མི་རྩད་གཅད་པ།  ༡༢ བུ་ལོན་དུས་སུ་འཇལ་ཞིང་བྲེ་སྲང་ལ་གཡོ་མེད་པ།  ༡༣ ཀུན་ལ་ཕྲག་དོག་ཆུང་བ།  ༡༤ ངན་པའི་གྲོས་མི་ཉན་ཞིང་རང་ཚུགས་འཛིན་པ།  ༡༥ ངག་འཇམ་ཞིང་སྨྲ་བ་ཉུང་བ།  ༡༦ ཐེག་པ་ཆེ་ཞིང་བློ་ཁོག་ཡངས་པ་བཅས་སོ།  །
མི་ཉག་ཙ་མི།
མི་ཉག་ཙ་མི།
མདོ་ཁམས་མི་ཉག་གི་ཡུལ་གྱི་ནང་ཚན་ཙ་མི། ཡུལ་དེ་ནས་བོད་སིལ་བུའི་སྐབས་ཙ་མི་ལོ་ཙཱ་བ་སངས་རྒྱས་གྲགས་པ་བྱོན་པ་ཡིན་པར་ཁོང་གི་རྣམ་ཐར་ནང་གསལ།  འོན་ཀྱང་དེང་སྐབས་རྒྱ་ཡིག་གིལོ་རྒྱུད་ནང་མི་ཉག་གི་ཤིས་ཞཱ་རྒྱལ་རབས་སུ་འབོད་པ་དེ་ཡིན་པ་དང་དེ་ནི་བོད་རིགས་མིན་པའི་མི་རིགས་གཞན་ཞིག་ཡིན་པར་བཤད།  ཇིང་གེར་ཧན་གྱི་ལོ་རྒྱུས་ཁག་གི་ནང་ཚེ་མཇུག་ཏུ་བོད་མི་ཉག་གི་ཡུལ་དབང་དུ་བསྡུས་པར་བཤད་པ་ལྟར་ན།  མི་ཉག་ནི་བོད་རིགས་རང་ཡིན་པ་ལྟ་བུར་སྣང་བས་མཁས་པ་ཚོས་ཞིབ་དཔྱད་མཛད་པར་ཞུ།  །
མི་ཆོས་བཅུ་དྲུག
མི་ཆོས་བཅུ་དྲུག
བེེ་རོ་ཙཱ་ནའི་ཞལ་ནས། ཨེ་མ།  ལྷ་ཆོས་ཐར་པ་བསྒྲུབ་པར་མ་ནུས་ཀྱང་།  ། མི་ཆོས་དྲང་པོ་ལུགས་བཞིན་སྤྱད་པ་ན།  ། མཐོ་རིས་ཐར་པ་ཐོབ་པར་ཐེ་ཚོམ་མེད།  ། མཐོ་རིས་ཐོབ་ན་ཐར་ལམ་སྐས་ཀ་ཡིན།  ། མྱ་ངན་འདས་པའང་དེའི་རྩར་ཡོད་པས།  ། དཀོན་མཆོག་མཆོད་ཅིང་དད་པ་སྐྱོ་ངན་མེད།  ། དོན་དམ་འབྲས་བུ་ཆོས་ལ་ཤིན་ཏུ་མོས།  ། གཙུག་ལག་ལ་སོགས་འབྲི་ཀློག་ཁ་ཏོན་བསླབ།  །བྱ་བ་གང་ལའང་རན་ཚོད་ཟིན་པར་བྱེད།  ། མ་བརྟག་ལས་ལ་མི་འཇུག་ཁ་མི་སྨྲ།  ། མཐོ་ལ་ཡར་བལྟ་གོང་མའི་རྗེས་སུ་སྙེགས།  ། ཕ་མ་ལ་སོགས་དྲིན་ལན་རིན་གྱིས་བརླན།  ། ཕུ་ནུ་ཕ་ཚན་ནང་དུ་ཤོང་ཡངས་བསྐྱེད།  །རྒན་པ་ཀུན་ལ་རིན་པས་བཀུར་བསྟི་བྱེད།  ། ཁྱིམ་མཚེས་ལ་སོགས་འགྲོགས་མཁས་བྱམས་པ་དང་།  ། ཤག་རིགས་དགའ་བཤེས་ཀུན་ལ་ཕན་ཡང་བཏགས།  ། སྲིད་འབྲེལ་གཉེན་འདུན་ཀུན་དང་མཐུན་པར་བྱ།  ། ལྟོས་པའི་མི་ལ་དྲིན་གྱི་སྐྱབས་འོག་གཞུག  ། རྒྱལ་ཁམས་ཡལ་སོགས་བདེ་བའི་གྲོས་གཞིར་བཟུང་།  ། བུ་ཆུང་གཉན་རྣམས་ཐབས་ཀྱིས་ཆོས་ལ་འཛུད།  ། རང་གི་བློ་ཡང་ལས་མཐའ་ཆོས་ལ་གཏད།  ། དེ་ལྟར་བཅུ་དྲུག་སོས་སྤྱོད་ཚེ་འཕོས་ནས།  ། མི་ཡི་རྒྱལ་པོ་སུམ་ཅུ་རྩ་གསུམ་ལྷ།  བློན་ཆེན་ཐོབ་ནས་ཐར་པའི་ལམ་རྙེད་འགྱུར།  ། ཅེས་གསུངས་སོ།  །
མི་ཉག་རུ་ཡོང་བཟའ།
མི་ཉག་རུ་ཡོང་བཟའ།
(རུ་ཡོང་བཟའ་རྒྱལ་མོ་བཙུན་ཡང་ཞུ་)སྲོང་བཙན་གྱི་རིགས་མཐུན་བཙུན་མོ་གསུམ་གྱི་ཡ་གྱལ། མི་ཉག་རྒྱལ་པོའི་སྲས་མོ།  འདི་ཉིད་ཀྱིས་བྲག་ལྷ་མགོན་པོའི་ལྷ་ཁང་(ལྕགས་པོ་རིའི་གཤམ་འོག་གི་བྲག་ལྷ་ཀླུ་སྒུག་གི་ལྷ་ཁང་འདི་ཡིན་)བཞེངས།  བོད་ཀྱི་ལོ་རྒྱུས་ཡིག་ཚང་ནང་“རུ་ཡོང་བཟས་བྲག་ལྷ་ཀླུ་ཕུག་གི་སྐུ་རང་བྱུང་རྣམས་གསལ་བར་བསྐོས་ཏེ་ཚྭ་ལ་བརྒྱད་བཅུ་སྡེའི་དུས་བྲག་ཕྱེ་བྲེ་རེ་ཕེད་པ་ལ་ཚྭ་བྲེ་རེ་བྱིན་ནས་བྲག་ལ་སྐོར་ཁང་བརྐོས་”ཞེས་གསལ་བ་སྟེ་དེང་གི་དུས་སུ་ཡང་རང་ཅག་ཚང་མའི་མཐོང་ཆོས་སུ་གྱུར་པའི་བྲག་རྡོ་སྐོར་ཁང་ཅན་གྱི་བྲལ་ལ་ཇོ་བོ་ཤཱཀྱའི་སྐུ་གཟུགས་འབུར་དུ་དོད་པ་གཙོ་བོར་བྱས་པའི་ལྷ་སྐུ་དང་སྲོང་བཙན་སྒམ་པོ་སོགས་ཀྱི་སྣང་བརྙན་སྣ་ཚོགས་ཡོད་པའི་བྲག་ཕུག་འདི་ཡིན།  གཞན་ཡང་རུ་ཡོང་བཟས་མིག་མང་ཚལ་གྱི་ལྷ་ཁང་བཞེངས་ཞེས་པའང་སྣང་།  །
མི་འཇིགས་པ་བཞིའི་བསྙེལ་བ་མི་མངའ་བ།
མི་འཇིགས་པ་བཞིའི་བསྙེལ་བ་མི་མངའ་བ།
སངས་རྒྱས་རྣམས་མི་འཇིགས་པ་བཞིའི་ཡོན་ཏན་ཐོབ་པས་སྐྲག་པ་མི་མངའ་བ་སྟེ་མི་འཇིགས་པ་བཞི་ནི།  ༡ ང་ནི་མངོན་པར་རྫོགས་པ་བྱང་ཆུབ་བོ་ཞེས་ཁྱུ་མཆོག་རླབས་པོ་ཆེའི་གནས་སུ་དམ་བཅའ་བ་ལ་ཆོས་མཐུན་གྱི་འཇིག་རྟེན་རྒོལ་བ་མེད་པས་མི་འཇིགས་པ།  ༢ ཟག་པ་ཐམས་ཅད་ཟད་པར་མཁྱེན་པ་དེ་ལ་རྒོལ་བ་གཞན་མེད་པས་མི་འཇིགས་པ།  ༣ བར་དུ་གཅོད་པའི་ཆོས་བསྟན་པ་ལ་རྒོལ་བ་གཞན་མེད་པས་མི་འཇིགས་པ།   ༤ ངེས་པར་འབྱུང་བའི་ཆོས་བསྟན་པ་ལ་རྒོལ་བ་གཞན་མེད་པས་མི་འཇིགས་པ་སྟེ།  རྒྱས་པར་《མངོན་པ་མཛོད་གནས་བདུན་པ་》དང་ 《ཕར་ཕྱིན་སྐབས་བཞི་པའི་》འགྲེལ་པ་རྣམས་སུ་གསལ།  །
མི་ཉག་གི་ཡུལ་ཁམས།
མི་ཉག་གི་ཡུལ་ཁམས།
(ཤིས་ཞཱ་)བོད་ཀྱི་ལོ་རྒྱུས་དཔེ་ཆ་མང་པོའི་ནང་བོད་མི་ཉག་གམ་མི་ཉག་གི་རྒྱལ་ཁམས་ཟེར་བ་ནི། རྒྱ་ཡིག་གི་ལོ་རྒྱུས་ཐོག་ཤིས་ཞཱ་ཟེར་བ་དེ་ཡིན། དེ་ཡང་ཐང་རྒྱལ་རབས་ཀྱི་དུས་མཇུག་ཏུ་ཧྲའན་ཤིས།  ཀན་སུའུ།  ཉིང་ཞཱ་བཅས་ཀྱི་ས་ཁུལ་དུ་འཚོ་སྡོད་བྱེད་པའི་ཏང་ཞང་མི་རིགས་རྣམས་རྗེས་སུ་སྟོབས་ཤུགས་ཇེ་ཆེར་གྱུར་ཏེ་སུང་རྒྱལ་རབས་སྐབས་སུ་དེའི་མི་བརྒྱུད་ལི་སི་ཀོང་གི་ཡང་ཚ་ལི་ཅིས་ཆིའན་དང་ལི་ཏེ་མིང་གཉིས་ཀྱིས་རིམ་བཞིན་སུང་བྱང་མའི་རྒྱལ་རབས་ཀྱི་བློན་པོ་བྱས་པ་དང་།  དེའི་ཚ་བོ་ལི་ཡན་ཧོའུ་  (李元昊) ཟེར་བས་སྤྱི་ལོ་༡༠༣༨ལོར་སུང་བྱང་མའི་རྒྱལ་རབས་ལ་ངོ་ལོག་བྱས་ཏེ་རང་ཉིད་རྒྱལ་པོ་བྱས་ནཔའི་མིང་ལ་ལི་ཅིང་ཙུང་ནའང་ཞིའོ་ཟེར་ཞིང་། རྒྱལ་རབས་ཀྱི་མིང་ལ་ཤིའི་ཞཱ་ཟེར།  ཤིན་ཆིང(兴庆) (དེང་སང་ཉིང་ཞཱ་ཡིང་ཀྲའུ་ཡི་ཤར་ལྷོ་རྒྱུད )ཡིན་ཞིང་།    ཧྲའན་ཤིས་བྱང་རྒྱུད། ཀའན་སུའུ་ནུབ་བྱང་རྒྱུད།  མཚོ་སྔོན་བྱང་ཤར་རྒྱུད།   ནང་སོག་གི་དུམ་བུ་གཅིག་བཅས་ཚུད་ཡོད་པ་དང་།  ཡུལ་མིའི་ནང་ཡང་ཤང་ཆང་རིགསདང་།  རྒྱ་རིགས།  སོག་རིགས་སོགས་ཡོད།  རྒྱལ་རབས་འདིར་རྒྱལ་པོ་མི་རབས་བཅུ་བྱུང་ཞིང་།  རུས་མིང་ལི་ཡིན།  སྤྱི་ལོ་༡༠༣༨ནས་༡༢༢༧བར་ལོ་བརྒྱ་དང་དགུ་བཅུ་རིང་སྲིད་དབང་བཟུང་མཐར།  ཡོན་རྒྱལ་པོ་ཇིང་གེར་ཧན་གྱིས་དམག་དྲངས་ནས་རྒྱལ་པོ་བསད་དེ་མི་ཉག་གི་ཡུལ་ཐམས་ཅད་དབང་དུ་བསྡུས་ནས་ཤིས་ཞཱ་རྒྱལ་རབས་མཇུག་བསྒྲིལ་བ་ཡིན།
མི་ཏྲ་ཛོ་ཀི། མི་ཏྲ་ཛོ་ཀི།
མི་ཏྲ་ཛོ་ཀི།
རྒྱ་གར་གྱི་གྲུབ་ཆེན་ཞིག རྒྱ་གར་ཤར་ཕྱོགས་རཌྷའི་ཡུལ་གྱི་གྲོང་ཁྱེར་ཆེན་པོར་སྐུ་འཁྲུངས།  ཏེ་ལོ་པའི་དངོས་སློབ་རོལ་པའི་རྡོ་རྗེས་རྗེས་སུ་བཟུང་ནས་ཁ་སརྤཎི་ལོ་བཅུ་གཉིས་བསྒོམས་པས་སྤྱན་རས་གཟིགས་འཁོར་དང་བཅས་པ་མངོན་སུམ་དུ་བྱོན་ནས་ཆོས་བསྟན་པས་གྲུབ་པ་བརྙེས་པའོ།  །དགུང་ལོ་ཉི་ཤུ་པ་ལ་འོད་མའི་གླིང་དུ་དེ་བ་ཌཱཀིས་རྗེས་སུ་བཟུང་ནས་སྤྱན་རས་གཟིགས་དང་མཇལ།  རིགས་ཀྱི་བུ་མ་འོངས་པའི་སེམས་ཅན་གྱི་དོན་དུ་རྒྱུད་སྡེ་བཞིའི་དབང་རྣམས་ཕྱོགས་གཅིག་ཏུ་བསྐུར་ཅིག་ཅེས་དང་།  ཝ་ར་ཎཱ་སིའི་རྒྱལ་པོས་ཞག་བདུན་དུ་གསོལ་བ་བཏབ་པས་དཀྱིལ་འཁོར་གཅིག་ཏུ་རྒྱུད་སྡེ་ཐམས་ཅད་ཀྱི་དབང་དུ་དུས་གཅིག་ལ་བསྐུར་ཞེས་ཟེར།  དེ་ལྟ་བུའི་ངོ་མཚར་དང་ལྡན་པའི་གྲུབ་ཐོབ་ཆེན་པོ་འདི་ཁྲོ་ཕུ་ལོ་ཙཱ་བ་བྱམས་པའི་དཔལ་གྱིས་བོད་དུ་གདན་དྲངས།  གཙང་སྟོད་ལ་ཟླ་བ་བཅོ་བརྒྱད་བཞུགས་ཤིང་།  མཁས་བཙུན་མང་པོ་ལ་ཆོས་བཀའ་མང་དུ་གསུངས།  ཁྲོ་ཕུ་གཙུག་ལག་ཁང་དང་བྱམས་ཆེན་བཞེངས་པར་རབ་གནས་མཛད་ཅིང་བྱིན་གྱིས་བརླབས།  མི་ཏྲ་བརྒྱ་རྩར་གྲགས་པའི་དབང་ནི་གྲུབ་ཆེན་འདི་ལས་བརྒྱུད་ནས་བྱུང་བའོ།  །
བེ་རི་འཇིགས་མེད་ཀྱི་སྙན་རྩོམ་དེབ་ཕྲེང་དང་པོ། ཟུངས་ཁྲག
བེ་རི་འཇིགས་མེད་ཀྱི་སྙན་རྩོམ་དེབ་ཕྲེང་དང་པོ།
དེང་རབས་གསར་པའི་སྙན་ངག་པ་ཞིག་གི་སྙིང་ཁམས་ནས་འཕོས་པའི་ ཟུངས་ཁྲག
བེ་རི་འཇིགས་མེད་དབང་རྒྱལ་གྱིས་བརྩམས། (1996)
ངོ་སྤྲོད།
སྤྱི་ལོ་༡༩༩༦ ཟླ་བ་༧ ཚེས་༧ ལ་གདན་ས་འབྲས་སྤུངས་ནས།
བེ་རི་འཇིགས་དབང་རྒྱལ་གྱིས་བརྩམས།
དུས་བཞིའི་སྙན་རྩོམ་ཁུ་བྱུག་མྱོས་པའི་གླུ།
དཔྱིད་ཀ རི་ལུང་ཁ་གོས་ཕུད་པས་སྨུག་འཐིབ་འཐིབ།། འདབ་ལྡན་སྣ་ཚོགས་བཞད་པས་ཁྲ་ལམ་ལམ།། རྟ་བདུན་འོད་རྣོན་འབར་བས་དྲོ་ཤིག་ཤིག། འཁྱག་རམ་ཞི་བས་ཉལ་འགྲོའི་སྒྲ་ལྷང་ལྷང༌།། མི་རྣམས་སོ་ནམ་སྦྱོར་བས་བྲེལ་འཚུབས་འཚུབས།། ཞིང་ཆུ་འདྲེན་པས་ནོར་འཛིན་རློན་གཤེར་གཤེར།། སོས་ཀའི་རླུང་གིས་ལྗོན་ཤིང་གཡོ་ལྡེམ་ལྡེམ།། དུས་བཞིའི་ཐོག་མར་དཔྱིད་ཀྱི་དཔལ་ཡོན་ཤར།། དབྱར་ཀ རི་ལུང་སྤང་ལྗོངས་གཡུ་གོས་གསར་པས་མཛེས།། སྒྲ་ལྡན་དབྱར་སྐྱེས་མགྲོན་པོས་རྒྱང་གླུ་ལེན།། རྣམ་བཀྲ་དབང་པོའི་གཞུ་ཡིས་གུར་ཁྱིམ་ཕུབ།། དབྱར་གྱི་རྫ་རྔ་ཆུ་འཛིན་དབྱིངས་སུ་ལྡིང༌།། ཆར་རྒྱུན་ཟིལ་མས་ནོར་འཛིན་བཞིན་རས་རློན།། ཉལ་འགྲོའི་བུ་མོས་རླབས་ཕྲེང་མཁའ་ལ་རྩེན།། སྒྲོ་ལྡན་རྨ་བྱ་དགའ་བའི་གར་ལ་བྲེལ།། དབང་མེད་ཡིད་སེམས་འགུག་པ་དབྱར་གྱི་དུས།། ༢ སྟོན་ཁ། འཛམ་བུའི་གསེར་གྱི་མདོག་དང་འདྲེས་པ་ཡི།། ལོ་ཡག་སྙེ་མའི་མགོ་ཀྱོག་ལྡེམ་ལྡེམ་གཡོ།། ནགས་ཀླུང་ལྗོན་པ་གཞོན་ནུའི་གཡུ་ལོའི་ཁྲོད།། ཕུན་ཚོགས་རོ་ལྡན་འབྲས་བུའི་བཞིན་བཟང་ངོམས།། བརྒྱད་ལྡན་དལ་འགྲོ་བཻཌཱུརའི་རྒྱུན་བཟང་རླབས།། གསོ་བྱེད་བདུད་རྩི་བཏུང་བའི་རོ་བཟང་འཛིན།། སྤྲིན་བྲལ་ལྷ་ལམ་རབ་རྒྱས་ཟླ་གཞོན་འཛུམ།། གསལ་བའི་ཕུན་ཚོགས་སྟོན་གྱི་དུས་དེ་སྐྱིད།། དགུན་ཁ། མཐོན་པོའི་རི་བྲག་ཁ་བའི་ཞྭ་དཀར་མཛེས།། མཛེས་ལྗོངས་རྣམས་ཀྱང་དར་གོས་དཀར་པོས་བཀླུབས།། སྔོན་པོའི་ཆུ་ཀླུང་འཁྱག་པའི་འོག་ནས་རྒྱུ།། ཉི་ཟེར་ཞུགས་པའི་འཁྱག་པས་དངུལ་འོད་སྤྲོ།། རྐང་འཐུང་ཕལ་ཆེར་གཡུ་ལོའི་གོས་བཟང་ཕུད།། གྲང་རླུང་བསིལ་བས་ཀྱུར་ཀྱུར་གླུ་དབྱངས་ལེན།། སྐབས་འགར་བུ་ཡུག་འཚུབ་པས་ཟློས་གར་བྲེལ།། དུས་བཞིའི་མཐའ་མ་དགུན་གྱི་ལང་ཚོར་ཤེས།། མཐར་སྡོམ། དུས་བཞིའི་འཁོར་ལོ་བཅུ་གཉིས་རྩིབས་ཀྱི་རིས།། སྐད་ཅིག་མི་སྡོད་དལ་མེད་འཁོར་བ་ཡི།། ༣	འདུས་བྱས་རྟེན་འབྱུང་རྒྱལ་མོའི་རྩ་ཁྲིམས་འདིས།། མི་རྟག་སྒྱུ་མའི་གྲོང་ཁྱེར་ཀུན་དབང་བསྒྱུར།། དེ་སྐད་གཙུག་ལག་དཔྱིད་ཀྱི་ནགས་ཀླུང་དཔལ།། དུས་བཞིའི་སྙན་ཚིག་ཁུ་བྱུག་མྱོས་པའི་གླུ།། ལྷོ་ཕྱོགས་ཆོས་ཀྱི་དགའ་ཚལ་ཡངས་པོ་ནས།། ལེན་པ་པོ་ནི་འཇིགས་མེད་མིང་ཅན་ནོ།།
༤
དེང་གི་རང་དབང་སླར་གསོའི་ཆ་རྐྱེན།
འཛམ་བུའི་ཞིང་འདིར་བསྟན་སྲིད་ལམ་སྟོན་དཔལ།། བྱུང་དང་འབྱུང་འགྱུར་ཀུན་གྱི་རབ་དང་ཕུལ།། ཞི་བའི་དེད་དཔོན་བསྟན་འཛིན་རྒྱ་མཚོ་ཁྱེད།། གངས་ཅན་བསྟན་འགྲོའི་མགོན་དུ་ཐོབ་པ་བཟང༌།།
གནམ་མཐོངས་སྤྲིན་རིམ་གཡོ་བའི་བ་གམ་ནས།། ཀུན་ཁྱབ་དབྱར་རྔ་སྒྲོག་ལ་ངོ་མཚར་ཅི།། མགོན་ཁྱོད་མཚན་སྙན་འཛམ་བུ་ནཱ་དའི་ཁྱོན།། བརྙན་ཕབ་གཟུགས་དང་ལྷན་ཅིག་ཀུན་ཏུ་སྒྲོག།
རང་ལུས་མི་ཡུལ་སྐྱེལ་བའི་འཁོན་ལན་དང༌།། རང་ཡུལ་བཙན་འཕྲོག་བྱས་པའི་ཁ་གཏད་དུ།། རང་གི་ནུས་པས་བདེན་ཚིག་དྲང་གཏམ་ཞིག། རང་དབང་སླར་གསོའི་དཔྱིད་དུ་ཅུང་ཟད་སྤེལ།།
རང་གི་རིགས་ཀྱི་རླབས་ཆེན་ཆབ་འོག་ཏུ།། རང་གི་ཡུལ་གྲུ་སྐྱོང་བའི་གོ་སྐབས་དང༌།། རང་གཞན་སྨོན་པའི་དམངས་གཙོའི་ཞི་བདེའི་སྲིད།། ༥	རང་དབང་འདི་ནི་ཡིད་བཞིན་དབང་གི་རྒྱལ།།
རིམ་བྱུང་མེས་དབོན་ས་སྐྱའི་གདན་རབས་དང༌།། ཕག་རི་གཙང་གསུམ་དགའ་ལྡན་སྲིད་གཞུང་བར།། རང་དབང་དངོས་གཙང་ཆུ་ལ་ཆུ་བཞག་ཚུལ།། དེང་གི་རང་དབང་སླར་གསོའི་ཆ་རྐྱེན་ཡིན།།
ཡོན་ཆིང་མེས་ཀྱི་སྔ་ཕྱི་རྒྱལ་རབས་དང༌།། རིམ་བྱུང་བོད་ཀྱི་རྒྱལ་རབས་བར་གྱི་ཚུལ།། མཚན་ལྡན་རྒྱལ་རབས་རྣམས་ལས་བཤད་པ་རྣམས།། དེང་གི་རང་དབང་སླར་གསོའི་ཆ་རྐྱེན་ཡིན།།
རྒྱ་ཡུལ་རྒྱ་སྐྱིད་བོད་ཡུལ་བོད་སྐྱིད་ཅེས།། མི་འགྱུར་རྡོ་རྗེའི་ཐ་ཚིག་རྡོ་རིས་སུ།། མེས་དཔོན་བཙན་པོས་བྱས་བཞག་བསྩལ་བའི་ཚུལ།། དེང་གི་རང་དབང་སླར་གསོའི་ཆ་རྐྱེན་ཡིན།།
དཀར་ནག་རྒྱ་དབྱིན་རུ་སུ་བལ་ཡུལ་ཧོར།། ཉེ་འཁོར་གནས་པའི་ཁྱིམ་མཚེས་རྒྱལ་ཁབ་དང༌།། ཐད་ཀར་ཚད་ལྡན་བཞག་པའི་ཆིངས་ཡིག་རྣམས།། དེང་གི་རང་དབང་སླར་གསོའི་ཆ་རྐྱེན་ཡིན།། ༦	བརྡ་སྤྲོད་སྐད་གཤིས་མི་གཅིག་གནམ་སའི་ཁྱད།། ཆ་ལུགས་ཆོས་གོས་མི་འདྲ་ཤར་ནུབ་བཞིན།། ཟ་འཐུང་གོམས་གཤིས་མི་མཚུངས་རྒྱབ་མདུན་ཚུལ།། དེང་གི་རང་དབང་སླར་གསོའི་ཆ་རྐྱེན་ཡིན།།
རྒྱལ་གླུ་མི་གཅིག་ཁ་ཁ་སོ་སོ་ལ།། རྒྱལ་དར་མི་འདྲ་ཚོན་རིས་རྣམ་པར་འགལ།། རྒྱལ་ཁབ་མི་མཚུངས་རྒྱུ་མཚན་བརྒྱ་ཕྲག་གསལ།། དེང་གི་རང་དབང་སླར་གསོའི་ཆ་རྐྱེན་ཡིན།།
དམག་ཆེན་གཉིས་པའི་འཛམ་གླིང་དུས་ཟིང་ནང༌།། རི་འགོག་དམག་ཏུ་བོད་པ་མ་སོང་བར།། རྒྱ་རིའི་བར་འདུམ་རྒྱལ་ཁབ་བྱས་པའི་ཚུལ།། དེང་གི་རང་དབང་སླར་གསོའི་ཆ་རྐྱེན་ཡིན།།
འཕགས་ཡུལ་རང་དབང་སླར་གསོར་ལྡི་ལི་ན།། ཤར་ཕྱོགས་རྒྱལ་ཁབ་མཉམ་འབྲེལ་ཚོགས་ཆེན་དུ།། རྒྱ་བོད་གཞུང་ཚབ་ཐ་དད་ཕེབས་པ་འདི།། དེང་གི་རང་དབང་སླར་གསོའི་ཆ་རྐྱེན་ཡིན།།
ཆག་ཆག་རྡོར་བརྡེགས་འཚིག་འཚིག་མེ་ལ་བསྲེགས།། མཁོ་མཁོ་རྒྱ་མཛོད་བསྡུས་པའི་སྲིད་ཀྱི་ཇུས།། ཚུལ་མིན་སྤྱོད་པར་ཤེས་ནས་གཏིང་ནད་སེམས།། དེང་གི་རང་དབང་སླར་གསོའི་ཆ་རྐྱེན་ཡིན།།
རྒྱ་མཛོད་རིན་ལྡན་ནོར་གྱིས་ཕྱུར་བུར་གཏམས།། བོད་ཡུལ་ལྟོགས་ཤི་ཐེབས་པའི་མི་རོ་མང༌།། དེ་དག་གང་གིས་བྱས་པའི་ངོས་འཛིན་བློ།། དེང་གི་རང་དབང་སླར་གསོའི་ཆ་རྐྱེན་ཡིན།།
གྲངས་མེད་ཚད་ལྡན་ལོ་རྒྱུས་མེ་ལ་བསྲེགས།། ཁུངས་མེད་གཡོ་འཁྲུལ་ཡིག་ཚོགས་གསར་རྩོམ་མང༌།། འོས་མེད་དེ་བྱས་རྩ་བ་མཐོང་བའི་བློ།། དེང་གི་རང་དབང་སླར་གསོའི་ཆ་རྐྱེན་ཡིན།།
གྲངས་མེད་དཔུང་ཚོགས་དམག་ལ་མི་བརྟེན་ཅིང༌།། ཁུངས་མེད་རྒྱལ་རབས་གསར་རྩོམ་མི་དགོས་པར།། ༨	འཁྲུལ་མེད་རང་དབང་བདེན་མཐའ་ཤེས་པའི་བློ།། དེང་གི་རང་དབང་སླར་གསོའི་ཆ་རྐྱེན་ཡིན།།
འཕགས་ཡུལ་གསར་སྐྱེས་བྱིས་པ་ཕོ་མོ་རྣམས།། ནང་གི་ཕ་མས་རྒྱ་བོད་འཐབ་རྩོད་དང༌།། ས་མཐའི་བོད་པའི་སྐྱིད་སྡུག་བསླབ་བྱའི་ཚིག། དེང་གི་རང་དབང་སླར་གསོའི་ཆ་རྐྱེན་ཡིན།།
ཕ་མེས་རུས་ཀྱི་སྙིང་ལ་དཀར་ནག་གི།། དགྲ་གཉེན་ཟང་ཟིང་ནོར་དང་མི་བརྗེ་བར།། གཞོན་སྐྱེས་ཕོ་མོས་འཐབ་རྩོད་རྒྱུན་འཁྱོངས་རྩལ།། དེང་གི་རང་དབང་སླར་གསོའི་ཆ་རྐྱེན་ཡིན།།
ཅོལ་ཆུང་བྱིས་པའི་མཆུ་ཏོར་སྦྲང་རྩི་དང༌།། ཀླད་མེད་ཉ་མོའི་ལྕགས་ཀྱུ་ཁ་ཡི་ཟས།། བོད་ཞེན་སྤུན་ཟླས་དུག་བཞིན་འཛེམ་དགོས་པ།། དེང་གི་རང་དབང་སླར་གསོའི་ཆ་རྐྱེན་ཡིན།།
དམར་ནག་རྒྱ་དང་གངས་ཅན་བོད་ཀྱི་བར།། འཐབ་རྩོད་ལྟེ་བ་སྙིང་ལ་བཅངས་བྱས་ཏེ།། ཞུམ་པ་མེད་པའི་སྙིང་སྟོབས་རྒྱུན་མཐུད་པ།། ༩	དེང་གི་རང་དབང་སླར་གསོའི་ཆ་རྐྱེན་ཡིན།།
རང་གི་རིག་པའི་གཞུང་གི་རྨང་གཞིའི་སྟེང༌།། གཞན་གྱི་རིག་པའི་གཞུང་གི་ལེགས་ཆ་ཡང༌།། གཅིག་ཏུ་བསྡུས་པའི་སྙིང་པོ་ལྷུར་ལེན་པ།། དེང་གི་རང་དབང་སླར་གསོའི་ཆ་རྐྱེན་ཡིན།།
འདས་པའི་སྤྱི་ཚོགས་ཐོག་ཏུ་ཕྱི་མིག་དང༌།། ད་ལྟའི་སྤྱི་ཚོགས་ཐོག་གི་ཉམས་མྱོང་གིས།། མ་འོངས་སྤྱི་ཚོགས་འཕེལ་ཕྱོགས་གཏན་འབེབས་ཚུལ།། དེང་གི་རང་དབང་སླར་གསོའི་ཆ་རྐྱེན་ཡིན།།
མདོ་སྔགས་ཆོས་ལ་ཐོས་བསམ་ཉམས་ལེན་དང༌།། སྡེ་བཞིའི་སྲིད་ལ་འཁྱམས་མེད་ལག་བསྟར་གཉིས།། གཅིག་གི་རྩ་བ་གཅིག་ལ་བརྟེན་པ་འདི།། དེང་གི་རང་དབང་སླར་གསོའི་ཆ་རྐྱེན་ཡིན།།
ཕྱི་ཡི་དགྲ་ལ་དྲང་བདེན་འཐབ་རྩོད་དང༌།། ནང་གི་གྲོགས་ལ་རྡོག་རྩ་གཅིག་སྒྲིལ་གཉིས།། གཅིག་གྲོགས་གཅིག་ཏུ་བརྟེན་པའི་རླབས་ཆེན་འཕྲུལ།། དེང་གི་རང་དབང་སླར་གསོའི་ཆ་རྐྱེན་ཡིན།། ༡༠	རྗེ་འབངས་ཕྱུག་དབུལ་མཁས་བླུན་མ་ལྟོས་པར།། རིས་མེད་བོད་ཀྱི་སྤུན་ཟླ་མི་རིགས་ཀུན།། རང་རང་ནུས་པའི་སྲི་ཞུ་ལྷུར་བླངས་པ།། དེང་གི་རང་དབང་སླར་གསོའི་ཆ་རྐྱེན་ཡིན།།
སྡེབ་ལེགས་སྙན་པོའི་ཚིག་གི་རིན་ཆེན་ཕྲེང༌།། རང་དབང་བདེན་པ་མཚོན་པའི་རབ་བྱེད་འདི།། རང་དབང་སླར་གསོའི་དཔལ་དུ་སྨོན་པའི་ཕྱིར།། དེང་གི་རང་དབང་སླར་གསོའི་ཆ་རྐྱེན་ཡིན།།
དམངས་གཙོའི་ལང་ཚོ་གསར་པའི་གཟི་མདངས་འབར།། ཤེས་ཡོན་རིག་པའི་གཞུང་གི་གླུ་ལེན་བཞིན།། ལུགས་གཉིས་ཟུང་འབྲེལ་རྐང་པའི་འདེགས་འཇོག་གི། བདེན་པའི་ལམ་ནས་ཞི་བའི་ཕ་མཁར་འགྲོ།
གཞིས་བྱེས་སྤུན་ཟླ་རང་རིགས་འོ་མའི་རྡུལ།། གངས་ལྗོངས་དབྱིག་འཛིན་ཕང་བར་འཁྱིལ་བའི་མཚོ།། གཅིག་ཏུ་རབ་དཀར་ལུགས་ཟུང་རླབས་ཕྲེང་གི། རྫོགས་ལྡན་གསར་པའི་དུས་སྟོན་མྱུར་བཞད་ཤོག།
དེ་སྐད་དུ་ཡང་གངས་ཅན་མདོ་ཁམས་པ།། ༡༡	འཇིགས་མེད་ཚིག་སྦྱོར་སྨྲ་བའི་ངག་གི་དབང༌།། དབྱངས་ཀྱི་རྒྱལ་མོ་དགྱེས་པར་སྐྱེད་པའི་བུ།། ཐུབ་པའི་བརྟུལ་ཞུགས་འཛིན་པ་ཞིག་གིས་སྤེལ།། ༩༣ཋ༦ཋ༢༠ ཉིན་འབྲས་སྤུངས་ནས།
༡༢
རྨི་ལམ་ནང་གི་སྐྱོ་སྣང༌།།
སྟོན་མཇུག་བརྩེ་མེད་ཚ་བའི་རླུང་གིས་ལྗོན་ཤིང་དག་ནི་གཡོ་ཞིང་འདར།། ལྗང་མདོག་ཉམས་པའི་ཨམྲའི་འདབ་ལོ་སྐོར་ཞིང་སྐོར་ཞིང་མཁའ་ལ་ཁྱེར།། ཡིད་འོངས་མཛེས་སྡུག་མེ་ཏོག་སྐྲ་ལོ་རྐང་པའི་རྡུལ་གྱི་ཁྲོད་དུ་བསྙེས།། ངལ་ཞིང་དུབ་པའི་ཁྲུང་ཁྲུང་རྣམས་ནི་ཁྱུ་དང་ཁྱུར་བྱས་ལྷོ་ལ་འཕུར།།
ཀུན་གསལ་གོས་སྔོན་ཉི་མས་གདུང་སྟེ་མྱ་ངམ་ཐང་གི་མདངས་ལྟར་སྐྱ།། ལང་ལོང་གཡོ་བའི་ཆུ་འཛིན་ཕྲེང་བ་དལ་བུར་དལ་བུར་ཕྱོགས་སུ་བསྐྱོད།། གནག་རྫིའི་བུ་རྣམས་ཨ་མྲའི་ལྗོན་འོག་འདུ་ཤེས་འགགས་ཏེ་རྔུན་པ་བྱེད།། མ་ཧེ་དག་ཀྱང་འདམ་རྫབ་གསེབ་ཏུ་ཆུ་ཤིང་སྨྱུགས་མའི་གྲིབ་གཟུགས་བསྟེན།།
བྱི་འུའི་ཁྱུ་དང་ཅོ་ཀ་དག་ནི་ཡལ་འདབ་གསེབ་ནས་དབུགས་ངལ་བརྩེགས།། དུས་ཀྱིས་བཏབ་པའི་སྔོ་ལྗང་འབྲས་ཞིང་གཡུ་མདོག་ཉམས་པའི་རྩྭ་སོག་སྐྱ།། མ་རྨོས་ལོ་ཏོག་སྟོན་འབྲས་བསྡུས་ཤུལ་ལྗང་མདོག་ཤོར་བའི་རྩྭ་ལྡུམ་ཁེངས།། བདག་ཀྱང་སྐྱོ་དང་ཚ་བའི་གདུང་བས་སྙིང་གི་འཕར་རྩ་གཡོས་གྱུར་ཏེ།།
སྣུམ་ནག་བྱུགས་པའི་ལམ་ཟུར་ཞིག་ཏུ་ལྗོན་པའི་བསིལ་འོག་གཉིད་ལ་ཡུར།། །ཐུན་གསུམ་གཉིད་ཀྱི་རྨི་ལམ་ཞིང་ནས་སྐྱོ་བའི་ལྟད་མོ་འདི་ལྟར་སྣང༌།། ཁོ་བོ་འགྱོད་དང་སྐྱོ་གདུང་བྱེད་བཞིན་ཧི་མ་ལ་ཡའི་རི་རྒྱུད་ནས།། ༡༣ འཁྱག་འཁྱོག་གོམ་འགྲོས་སྤོ་ཤུགས་དྲག་པས་བསིལ་ལྡན་ཞིང་དུ་ཁ་ལོ་བསྒྱུར།།
ལྷུང་ལྷུང་འབབ་པའི་གངས་ཆུ་སིལ་མ་འཐུང་ཞིང་འཐུང་ཞིང་མདུན་དུ་བསྐྱོད།། བགྲང་བྱ་སོ་ལྔའི་ཡོལ་བའི་འོག་ནས་གཞིས་ལུས་སྤུན་ཟླ་མི་དམངས་རྣམས།། གངརྣ་ཆུས་གསོས་པའི་སྙིང་སྟོཁརྣ་བཙན་པོའི་གངརྣ་སེང་དཀར་མོའི་རིཊ་བསྙེཊ་ཏེ།། གཞན་དག་ཡོལ་ནག་མུན་པའི་གསེབ་ནས་རེ་བའི་འོ་འདོད་ལྷོ་ལ་འབོད།།
ཀྲོང་ངེ་འགྱིངས་པའི་གྲུ་འཛིན་གཉིས་པ་པོ་ཏཱ་ལ་ཡི་ཕོ་བྲང་གིས།། སྟོང་ཕྲག་དྲ་མའི་སྨིན་མ་བསྐྱོད་དེ་རེ་བའི་མིག་ཞགས་ལྷོ་ལ་འཕེན།། གཙུག་ལག་ཁང་གི་རྒྱ་ཕིབས་རྩེ་ནས་དངུལ་གྱི་དྲིལ་ཆུང་གཡེར་ཁ་རྣམས།། རླུང་གིས་བསྐུལ་བའི་ཅོང་བརྡའི་དབྱངས་ཀྱིས་རེ་སྒུག་བྱེད་པའི་སྐྱོ་གླུ་ལེན།།
རྒྱལ་གཅེས་དཔའ་བོ་སྤུན་ཟླ་གྲངས་མེད་རང་དབང་དོན་དུ་སྲོག་བཏང་བའི།། དམར་ནག་ཁྲག་དྲོན་གཞུན་པའི་རྒྱུན་གྱིས་བར་སྐོར་བྱུ་རུའི་མདོག་ཏུ་བསྒྱུར།། མེ་མདའི་དྲག་ཆར་འབེཁརྣ་པའི་གསེབ་ནས་ཞི་བའི་དར་ཆ་མཁའ་ལ་བསྒྲེངས།། སྲ་མཁྲེཊ་ལྕགས་ཀྱི་བཙོན་ཁང་ནང་ནས་བཙོན་པ་རྣམས་ཀྱིས་འོ་འདོད་འབོད།།
ཤེས་ཡོན་ཅན་དང་གནད་ཡོད་ཕལ་ཆེར་ཁྱིམ་བྱ་བཞིན་དུ་ལྐོག་ནས་བཀུམས།། གྲང་བྱ་བརྒྱད་ཅུའི་བགྲས་སོང་རྣམས་ཀྱིས་མཁ ་  ་སྟེང་ནས་སྡ ག་སྐད་འབྱིན།། ཕ་ སད་མ་བཟུང་བྱིས་པའ་ཁྱ ་ཚོགས་ངུ་འབོ་དྲག་པོས་ས་གཞིརེ་ངས།།ལ་ལ་རྙི་ཐག་ཆདཔི་བྱ་བཞིན་འགྱོད་གདུ་དྲག་པོས་ལྷོ་ ོགས་བྲོས།། ༡༤ བརྩ ་མེད་ཁྲག་གི་དཔང་རྟགས རྣ་པའི་ལྗང་མོག་ག ས་ཅན་དམག་ག་དཔུང༌།། གྲོང་ཁྱེརཀྱལཁ་གྲའི་ཕྱོཊ་དང་ཕྱ གས་མམས་ལུག་ཁྱུའཋ་མཐའ་ན་བཤན་པ་བཞི། གསོད་བཟུང་རྡུང བ ེག་ལས་ལ་ཞུཊ་ཚེ་དགའ་བའི་འཛུམ་ར ས ག ོང་ལ་ཤར།། ཆ ་ ་ག་མོས་མྱོས་པི་དཔོན་རྣམས་ཁང་པིསྦུག་ཏུ་ར་རོར་གྱུར།།
རྙིང་ཞིང གུད་འི་པུ་ཤུའི༦འོག་ཏུ་ཁང་བྱིའུ་རྣས༡ས་སྐྱོ་གདུང་བྱད།། འདབ་ལོ་བྲལ་བི་སྡོང་སྐམ་རྩེ་ནས་སྐྱ ཀ དག་གིས་སྨེ་ ྔ ་འདོན།། སྐྱེད་སྐྱལ་གུདགདེ་བུང་བ་རྣསརྒྱི་འདབ་གཤོག་ཟད་ནས་རྣམ་ཤེས་ཡལ།། ༤ོན་པ་བསྐོར་བའི༩ས༦ང་གཤོང་དཀྱིལ་ན་རི་ ས་ཕལ་ཆེར་ཆོ་ ེར་འདོན།།
ནག་ཀ ུང་ཟད་ནས་རི་ ས ནི་གཏད་སོེ་ད པར་མཁའ་ལ་ལྡིངསྒྲ།ྒ སྟག་གཟིག་དོམ་དང་ ེའུའི་ཁྱུ་ཚོག་སྡོད་ཁྱིམ་བྲལ་བསམྱངན་བྱེད།། སྐྱི་བསེར་གྲང་ལྷགས་རླུང་ ིས་བས་པས་རྩྭ་སྐྱ་ ཇག་ ས་ཀྱུར་གླུ་ལེ། དམ་རྩྭ་གསེབ་ས་ངང་པ་རྣམས་ཀྱིས་ཇིཊ་དངས་དང་བཅས་རྒྱང་ྟ་བྱེད།།
ཀྱེ་ ་མེས་པོས་ཤུལ་དུ༡བཞག་པའི་ང་ཡི་ཕ་ཡལ༠སིལ་ལྡན་ལྗོངས།། སེམས་ལྡན་སྲོག་ ཊ་རྣམས་དང་སེམས་མ ད རང་བྱུང་འབྱུང་བའི་ཁ ་རྣམས་ཀྱིས།། ད ད་འབོད་པའིཆོེ་་སྒྲ་ཡིས་ས་གཞི་ྗག་ཀྱང་འདར་བྱེད་པ།། ར་བྱུང་འབྱུང་་འཁྲུགས་པ་ཡིན་ནམ་ཞཋིས་གཙེས་པའིཚོར་བ་ལཊ།།
བུ་ཁྱོད་སྐྱོ་ནས་སྤོབས་པ་མ ཤོརུ་མ་མེད་སྙི༢་༨ྟོབས་སེམས་ལ་འཆང༌།། ཞི་བའི་དེད་པོན་ཅི གསུང་བཀའསྒྲཁརྣ་གཞིས་བྱེས་ཆོལ་ མ་ཆིག་སྒྲིལ་མ ོད།། མེས་པོའི་ར ག་གཞུང་ལེཊ་པར་ཤེ་རྐྱདེང་ངབས་ཤེས་བྱའི་ ནས་ལ་སློཁརྣ།།དམངརྣ་གཙོའི་རུ་ཋཚོ་མཁའ་ལ་འཕྱར་ཏེ་འཚེ་མེད་ཞི་བའི་ཐ་རྩོད་བྱོས།།
དུལ་དངོས་འབྱོར་བའི བསུ་བྲིད་རྫས་ངན་ ྕགས་ཀྱུའི་ཁ་ཡི་ཉ ཟ ་ཡིན།། ཆོསྒྱཅ་ཆོལ་ཁངི་ཕན་ ུ ་འཐེན་ཁྱེར་ཕུག་བསམ་གཅོད་པའི་སྟ་རེ་ཡིན།། སྤྱི་དོནོ་ར་ཏེ་སྒེར་སེམས་ ཆ ་ལ་རྒྱ་སྲེག་པའ ་མེ་ ེ་ཡིན།། ད ་ལྟར་བུ་ཁྱོད་བླང་ང ོར་བྱའི་གནས་ལཊ ེཊ་པར་མཁྱེན་མོདསྒྱདང༌།།
ལྗང་མད ག ཤོར་བའི་ཤིང་ལོ་དག་དང་བཀྲག་མདོག་མས་པ༩ི་མེ་ཏོག་རྣརྣ། སྟོན་རླུང་རྩུབ་མ ི་མཚོན་གྱིས་ ཏབ་སེ་རྐང་པའི་རྡ ལ་དང་བསྲེས་ན་ཡང༌།། དྲོད་བག་ལྡན་པའི་དཔྱིད ཀྱི་དཔལ་ཡོནམི་རིང་ཅིས་ཀྱང་ཤརབ ངེས།། དེ་ལྟརམིན་ན་དགུན་ཤིང་ ྡོང་པོས་རེ་བའི་ང་ྒུག་སུ་ལ་བྱེད།།
ནམ་མཁའི་མེ་ཏོག སྐྱ ས་བུར་གྱུར་ཏེ་ ོ གཤམ་བུ་ལ་ཞོན་ཡང་སྲ །། རི་བོང་རི་་མེ་མདའི་ཁ་ས་ ུ་ནང་སྐར་མ་འཕེན་ཡང་སྲིད།། ༡༦ རྦ་རླབས་འཁྲུག་པའི་རྒྱ་མཚོ་ཀློང་ནས་དུས་མཐའི་མེ་ལྕེ་འབར་ཡང་སྲིད།། གངརྣ་ཅན་རང་དབང་བདེན་པའི་ལོ་རྒྱུས་བསྐལ་པའི་མཐར་ཡང་ནུབ་མི་སྲིད།།
ཁུ་བྱུག་སྔོན་མོས་དགའ་བའི་གླུ་དབྱངས་ལྷོ་ཡི་ཕྱོགས་ནས་ལེན་པར་ངེས།། ཁ་བ་རི་བའི་ལ་རྒྱའི་སྤྲིན་སྔོན་ལྷོ་ཡི་ཕྱོགས་ནས་ལྡིང་བར་ངེས།། པ་ཏྲའི་དབྱིབས་ཀྱིས་ཁྲུང་ཁྲུང་ཁྱུ་རྣམས་ལྷོ་ཡི་ཕྱོགས་ནས་འཕུར་བར་ངེས།། མུན་པའི་དགྲ་བོ་ཞི་བདེ་འོད་སྣང་ལྷོ་ཡི་ཕྱོགས་ནས་ཤར་བར་ངེས།།
ཞེས་གསུངས་ངེས་བཞིའི་ཚིག་གི་གསང་བ་རྣ་བའི་སྤྲིན་གསེབ་ལྡིར་བ་ན།། ཡ་ཆུང་ངོས་ལ་འཇཊ་ཐབས་བྲལ་བའི་རེ་སྒུག་གདུང་འབོད་དབྱངརྣ་སུ་གྱེས།། དེ་དང་ཆབས་གཅིག་སྣུམ་ནག་ལམ་ནས་མོ་ཊ་རྒྱུག་པའི་འུར་སྒྲ་ཡིས།། སྐྱོ་གདུང་འཁྲུཊ་པའི་རྨི་ལམ་གྲོང་ནས་འཇིཊ་དངངརྣ་དང་བཅས་དཀྲོཊ་ཏེ་སད།།
མགོ་བོ་བགྱེས་ཏེ་ཕན་ཚུན་བལྟས་པས་ལམ་འགྲུལ་ཕལ་ཆེར་རང་ཁྱིམ་ལོག། དམར་མདངརྣ་གསལ་བའི་ཉི་མའི་ཐུན་མཚམས་ནུབ་རིའི་རྩེ་ནས་དལ་བུར་བསྐྱོད།། འདམ་སྐྱེས་རྣམས་ནི་འདབ་མ་བསྡུས་ཏེ་རྨི་ལམ་ཞིང་དུ་ཞུགས་པར་རྩོམ།། རྒྱ་སྐྱེད་ཤིང་དང་ཨ་མྲའི་གྲིབ་གཟུགས་ཇེ་རིང་ཇེ་རིང་གྱུར་ནས་ཡལ།།
གནག་རྫིའི་བུ་རྣམས་མ་ཧེ་ཁྱུ་དང་བ་གླང་དང་བཅས་ཁྱིམ་དུ་དེད།། ཀོ་ཀི་ལ་དང་བྱེ་འུའི་ཁྱུ་རྣམས་གྲེ་འགྱུར་དང་བཅས་འཚང་ལ་འཕུར།། ཕྱོཊ་མཐར་གནས་པའི་གྲོང་ཁྱིམ་དག་གིས་དུ་སྤྲིན་ཀ་བ་མཁའ་ལ་འཛུག། ༡༧ གྲོད་ལྷུག་ངང་བའི་འགྲོས་དང་བསྟུན་ནས་བདག་ཀྱང་སྐྱོ་བཞིན་རང་ཁྱིམ་ལོག།
གལ་ཏེ་ཁོ་བོ་འཕུར་རྩལ་ཤེས་པའི་འདབ་ཆགས་བྱེའུ་ཞིག་ཡིན་གྱུར་ན།། རླུང་བཞོན་ནམ་མཁའི་དབྱིངརྣ་སུ་ལྡིང་ནས་རང་རིཊ་གཞིས་བྱེས་སྤུན་ཟླའི་བར།། གསང་འཕྲིན་སྐྱེལ་བའི་ཕོ་ཉ་བྱས་ཏེ་དགྱེས་འཛོམས་རང་དབང་བསྐྲུན་པའི་སླད།། བདོས་བཅས་ལུས་འདི་སྐྱ་ཁྲས་ཟོས་ཀྱང་འགྱོད་པའི་ཕོངརྣ་སེམས་བདག་ལ་མེད།།
རྱརྱ
༡༨
གབ་ཚིག་བཀྲ་ཤིས་དགུ་བརྩེགས།
ཀ་བཤད་སྙན་རྩོམ་ལྷག་བསམ་བསྐུལ་བ།།
ཆོས་སྐུ་སྒྲིབ་བྲལ་རྣམ་དག་དབྱིངརྣ་ལས་མཚན་དཔེའི་སྤྲིན་རིས་རྣམ་པར་བཀྲ།། འགྲོ་ཁམས་མོས་པ་རྒྱ་མཚོའི་རྗེས་བཟུང་འཇམ་དཔལ་ཡབ་ཡུམ་ལ་བཏུད་ནས།། འདི་ན་ཆོས་པའི་སྤྱི་ཚོགས་སྒྲིག་ཞུགས་ཆོས་ཀྱི་ལམ་ལས་འདའ་བ་འགའ།། ཆོས་ལམ་འཛུད་པའི་ལྷག་བསམ་ངལ་བ་སྙིང་དུ་བཅངས་ཏེ་འདི་སྐད་གདམས།།
ཅ་རེ་ཅོ་རེ་ཐལ་རྟགས་ལྟར་སྣང་གང་བྱུང་མང་བྱུང་བསྟེན་དྲགས་ན།། ཆ་རྒྱུས་མེད་པའི་ལོང་བ་མགོ་འཐོམ་རྟག་ཆད་གཡང་སར་ལྷུང་ཡོང་ངོ།།། ཇ་ཧང་མདངས་ཀྱིས་མཛེས་པའི་ཁྲོད་དུ་ཁ་ལག་སྟོང་པ་ལྡིང་དྲགས་ན།། ཉ་ཉོག་བསྲེས་པའི་མི་གཙང་རྣག་ཁྲག་བདུད་རྩིའི་ཆོས་དང་འདྲེས་ཡོང་ངོ།།།
ཏ་ཐཱ་ག་ཏའི་ལུང་དོན་ཤེས་ཀྱང་ཚུལ་བཞིན་སྒྲུབ་ལ་གཡེང་དྲགས་ན།། ཐ་གྲུ་ཕྱི་ཡི་རྒྱལ་ཁབ་རྣམས་སུ་སྤྲེའུའི་གར་མཁན་ཆགས་ཡོང་ངོ།།། ད་ལྟར་རང་ལག་ཡོད་པའི་ཆོས་ནོར་ཆོས་དྲེཊ་གཡེང་བས་རེངས་དྲཊ་ན།། ༢༠ ན་རྒ་འཆི་བའི་གཡང་སའི་འགག་ནས་རྐང་པའི་རྟིང་རྩ་ཆད་ཡོང་ངོ།།།
པ་ལོ་མ་ཕབ་རབ་བྱུང་ཁྲོད་དུ་རལ་པ་གཟེངས་ཏེ་སྡོད་དྲགས་ན།། ཕ་རོལ་སྐྱེ་བོའི་ཡིད་འཆེས་བརླཊ་ཏེ་གསེར་སྐུས་ཟངས་མདོག་བསྟན་ཡོང་ངོ།།། བ་མོ་དབྱར་འཇོ་དགུན་གསོ་མེད་པར་ཕག་མགོ་མཁྱེན་པ་རྒྱག་དྲགས་ན།། མ་རབས་རང་མཚང་མི་གཙང་དྲི་ང་གྲུམ་པའི་ལྟོ་བ་དྲལ་ཡོང་ངོ།།།
ཙཀྲ་གསུམ་གྱི་མདོ་སྔགས་གཞུང་ལ་རང་དགར་དྲང་ངེས་འབྱེད་དྲགས་ན།། ཚ་གྲང་དམྱལ་བའི་མགྲོན་བརྡ་སླེབ་དུས་རྐུན་མའི་བུ་བཞིན་ཆགས་ཡོང་ངོ།།། མཛའ་བཤེས་ངན་པའི་སླུ་བྲིད་གཏམ་སྙན་རྣ་བའི་རྩེ་ལ་བཏགས་དྲགས་ན།། ཝ་ལམ་ཅན་གྱི་གྲོང་དུ་སླེབས་དུས་སྤྱང་ཀིའི་རྣ་འཛོམ་ཆད་ཡོང་ངོ།།།
ཞྭ་མོའི་མདོག་གིས་ཕན་ཚུན་འབྱེད་པའི་གྲུབ་མཐའ་ཕྱོཊ་འཛིན་ཆེན་དྲཊ་ན།། ཟ་བྱེད་གླང་སྨྱོན་ཕན་ཚུན་འཐབ་པས་གཉིས་ཀ་འཕུང་པ་བྱེད་ཡོང་ངོ།།། འ་རེ་འུ་རེ་དཀོར་ནག་ཉ་ཟོན་ཆུ་སྐྱར་བཞིན་དུ་ལྡིང་དྲགས་ན།། ཡ་བཤའ་རྫུན་སྒྲིག་ཕྱི་མའི་བུད་ལེན་རུས་སྦལ་རྒན་པས་སྙོབ་ཡོང་ངོ།།།
ར་མ་ལུག་གི་ཆ་སྤྱོད་གང་མོས་འདུལ་བའི་གཞུང་ལས་བརྒལ་དྲགས་ན།། ལ་རྒྱ་མི་ཤེས་མི་ཚེ་ཕུང་ཞིང་ཆོས་པའི་གྲལ་ནས་བུད་ཡོང་ངོ།།། ཤ་ཟ་མཁའ་འགྲོ་སྒྲུབ་ལ་བྲེལ་ཏེ་སྐྱབས་འགྲོ་ཙམ་ཡང་མི་སེམས་ན།། ས་དུང་ནང་དུ་རང་སྡུག་མྱོང་བའི་བྱི་བ་རྒྱ་བོ་ཆགས་ཡོང་ངོ།།། ༢༡ ཧ་རེ་ཧོ་རེ་ཅི་སྐྱིད་གང་སྐྱིད་ཡིན་མདོག་ཁ་ཕོ་བྱེད་དྲགས་ན།། ཧ་གོ་མེད་པར་བྱི་བའི་དཀྱིལ་གྱི་བྱི་ལ་མཁན་པོ་ཆགས་ཡོང་ངོ།།། ཧ་ཅང་སྙེམས་པའི་ང་རྒྱལ་དྲག་པོས་ཁོག་པའི་ལྟོ་བ་སྦོས་དྲགས་ན།། ཧ་ཧའི་འཕྱ་དགོད་ལྡིར་སྒྲས་ཁེངས་པའི་ནང་རྟགས་རྟུག་དྲི་ཁ་ཡོང་ངོ།།།
ཨ་ཕོ་ང་ཞེས་རང་གིས་རང་ལ་བརྩི་མཐོང་བྱེད་པ་ཆེ་དྲགས་ན།། ཨ་དོན་ཆོས་ནོར་རྒྱབ་ལ་བཀྱག་དུས་ཐོད་པ་ས་ལ་ཐུག་ཡོང་ངོ།།། ཨ་མའི་ཨོ་ལོ་བུ་སྡུག་རྣམ་པ་གདམས་པའི་གཏམ་འདི་གཟན་དྲགས་ནས།། ཨ་ཕའི་རོ་ཞེས་སྨད་པར་ངེས་ཀྱང་དྲང་པོའི་ཞུ་བ་བརྗོད་པ་ལགས།།
དེ་སྐད་ཆོས་ཀྱི་དགག་ཕྱོགས་སློབ་སྟོན་ཕུལ་བྱུང་སྙན་པའི་ཚིག་སྦྱོར་འདིའང༌།། ལྷོ་ཕྱོཊ་ཆོས་ཀྱི་ཡངརྣ་པོའི་དགའ་ཚལ་དཔལ་ལྡན་འབྲས་དཀར་སྤུངརྣ་པ་ནས།། གཙུག་ལག་སྨྲ་བའི་ཟུང་ལྡན་འདབ་མ་ཤེས་བྱའི་མཁའ་ལ་ལྡིང་བའི་བུ།། འཇིགས་མེད་མིང་པའི་སྤྲོ་བའི་མགྲིན་ནས་དལ་བུའི་དབྱངས་སུ་གྱེས་ཏེ་སོང༌།།
ཀ་བཤད་ཆོས་པའི་རྣམ་འབྱེད།
སྤྱི་དང་བྱེ་བྲག་ཆོས་ཀུན་གསལ་ལེར་གཟིགས།། ཆོས་དང་ཆོས་མིན་རྣམ་པར་འབྱེད་ཅིང་བསལ།། བྱོན་དང་འབྱོན་འགྱུར་རྣམ་འདྲེན་ཀུན་གྱི་གཙོ།། སྲིད་དང་ཞི་བའི་མགོན་པོ་ཟས་གཙང་སྲས།།
རྣམ་དག་ཆོས་དབྱིངས་གདོད་མའི་ཕ་མཁར་ནས།། རྣམ་གསུམ་མཁྱེན་པའི་བཞོན་རླུང་ཤར་བའི་ལྷ།། རྣམ་དག་མཚན་དཔེས་རབ་མཛེས་འཇམ་དཔལ་དབྱངས།། རྣམ་ཀུན་སྤྱི་བོའི་གཙུག་གི་རྒྱན་དུ་མཆོད།།
ཀ་དག་གནས་ལུགས་སྒྲོ་འདོགས་མ་ཆད་པར།། ཁ་རྐྱང་སྐམ་པོས་མི་ཚེ་མཐར་སྐྱེལ་ཏེ།། ག་ལེར་བཏགས་པའི་མིང་ཙམ་ཐོབ་པ་ཡི།། ང་རྒྱལ་མངོན་རློམ་ཅན་དེ་ཆོས་པ་མིན།། ཅ་དངོས་མཁོ་སྒྲུབ་བྱི་བའི་འདུ་ལོང་གིས།། ཆ་སྤྱོད་ཆོས་བརྒྱད་འབྱོར་པའི་བང་མཛོད་ནས།། ཇ་ཐུག་སྐུ་འགྱེད་སྙན་པའི་མིང་གྲགས་ཕྱིར།།
ཉ་གའི་འདེགས་འཇོག་རྩེན་དེའང་ཆོས་པ་མིན།།
ཏ་ལའི་ཤིང་ལོ་རླུང་གིས་དེད་པ་ལྟར།། ཐ་གྲུ་གྲོང་སྡེ་རྣམས་སུ་ཁྱི་བཞིན་དུ།། ད་ལྟའི་ལྟོ་གོས་དོན་དུ་གྲོང་ཆོག་ལ།། ནར་མར་རྒྱུག་པ་དེ་ཡང་ཆོས་པ་མིན།།
པ་ལོ་རལ་བའི་ཐོར་ཅོག་མགོ་ལ་བཅིངས།། ཕ་རིའི་ཁྱིམ་བཞག་ཚུར་རིའི་རྫ་སྲུབ་ཏུ།། བ་རྫིའི་སྒྲུང་མཁན་བྱ་བྲལ་བྱི་བའི་བུ།། མ་རབས་སྒོམ་ཆེན་དེ་ཡང་ཆོས་པ་མིན།།
ཙཀྲ་གསུམ་གྱི་མདོ་སྔགས་དགོངས་འགྲེལ་ལ།། ཚ་གྲང་ཁྱད་གསོད་ཐོས་བསམ་མི་བྱེད་པར།། ཛ་ཡའི་སྲས་སུ་རློམ་པའི་ཆེར་རློམ་པ།། ཝ་སྐྱེས་སེང་ལྤགས་ཅན་དེའང་ཆོས་པ་མིན།། ཞྭ་དབྱིབས་རང་ལུགས་གྱོན་པ་ཤེས་ཙམ་གྱིས།། ཟ་གོས་དོན་དུ་གང་བྱུང་མང་བྱུང་གིས།། འ་རེ་འུ་རེར་བཀའ་ལུང་དབང་འཁྲིད་སོགས།། ཡ་མེད་རང་དགར་བྱེད་དེའང་ཆོས་པ་མིན།།
ར་བ་གངས་ཅན་པ་ཡི་མདོ་སྔགས་ཆོས།། ལ་ལུང་གཞན་དུ་མི་ཚེ་སྐྱེལ་བའི་ཆེད།། ཤ་ཟིན་སྤུ་ཟིན་ཁུངས་མེད་ལུང་མེད་ཀྱིས།། ས་བསྲེ་སྡོ་བསྲེ་བྱེད་དེའང་ཆོས་པ་མིན།།
ཧ་ལོ་དུག་འབྲས་མཚར་པའི་མེ་ཏོག་བཞིན།། ཧ་ཅང་སེམས་རྒྱུད་རྩུབ་པའི་མཁས་རློམ་ཅན།། ཧ་རེ་ཧོ་རེར་ཐོས་རྩོད་ལྷུར་བླངས་པའི།། ཧ་ལས་མཁས་གྲགས་ཅན་དེའང་ཆོས་པ་མིན།།
ཨ་དོན་སྐྱེ་མེད་སྨྲ་བའི་རིགས་པའི་འཕྲུལ།། ཨཱ’་དེ་བའི་དཔལ་ལ་འགྲན་བཟོད་ཅིང༌།། ཨཅ’་ཡི་སྙན་པའི་མིང་ལྡན་ཡང༌།། ཨ་རེ་ཉམས་ལེན་མེད་ན་ཆོས་པ་མིན།།
ཨ་མཆོད་ཆོས་ཀློག་ནེ་ཙོའི་མ་ཎི་ཡིས།། ཨ་འཐས་མི་ཚེ་ཕུད་ཐབས་མི་བྱེད་པར།། ཨ་དོན་མཁས་པའི་བཤེས་ལ་བསམ་སྦྱོར་གྱིས།། ཨ་མ་བཞིན་དུ་སྟེན་དེ་ཆོས་པ་ཡིན།།
ས་འོག་ས་སྟེང་ས་བླར་གནས་པ་ཡི།། ཤ་ཚ་སྙིང་རྗེའི་སྤྱོད་ཡུལ་ལུས་ཅན་ཀུན།། ལ་འུར་འཁོར་བའི་མཚོ་ལས་སྒྲོལ་བའི་ཕྱིར།། རྭ་འཁྱོག་སེམས་རྒྱུད་སྲོང་ན་ཆོས་པ་ཡིན།།
ཡ་རབས་ཕྱི་སྤྱོད་ཉེ་བར་འཁོར་བཞིན་དུལ།། འ་འུར་སྐྱེས་སྦྱངས་ཤཱ་རིའི་བུ་ལྟར་འབར།། ཟ་འོག་ཞྭ་བཀྲ་ལྷམ་མཛེས་མི་དགོས་པར།། ཞྭ་གོས་ཆོག་ཤེས་སྤྱོད་ན་ཆོས་པ་ཡིན།།
མ་གྱུར་འགྲོ་བའི་སྡུག་བསྔལ་གསུམ་གྱི་ནད།། བ་རུ་ར་སོགས་ལྷག་བསམ་བཟང་དྲུག་གི། ཕ་རོལ་ཕྱིན་པའི་སྨན་གྱི་སྦྱོར་བ་ལ།། པ་སངས་མདངས་ཀྱིས་མཛེས་ན་ཆོས་པ་ཡིན།།
ན་འཆིའི་གདུང་བ་རྩད་ནས་འཇོམས་པའི་ཕྱིར།། ད་ལྟའི་མི་ཚེའི་ཆེད་དུ་མི་བྲེལ་བར།། མཐའ་བྲལ་ལྟ་སྤྱོད་སྒོམ་པའི་ལམ་བཟང་འབུམ།། ཏ་ལེར་ཡིད་ལ་ཤར་ན་ཆོས་པ་ཡིན།།
ང་འཛིན་མེད་པའི་ཆོས་ཕུག་སྤྲང་ལ་བརྟེན།། ག་སར་མི་རྒྱུག་སྤྲང་ཕུག་ཤི་ལ་བརྟེན།། ཁ་ཞེ་མེད་པའི་ཤི་ཕུག་བྲག་ལ་བརྟེན།། ཀ་ཁོལ་སྙིང་ལ་བཅང་ན་ཆོས་པ་ཡིན།།
ཆོས་དང་ཆོས་མིན་འབྱེད་པའི་བློ་མིག་ཅན།། ཆོས་ལ་རྩེ་གཅིག་སྒྲིམ་པའི་དཀའ་སྤྱོད་མཁན།། ཆོས་ལམ་འཛུད་ནས་ཚུལ་བཞིན་སྒྲུབ་པ་ཡི།། ཆོས་པ་དེ་དག་སུ་ཡིས་སྨད་པར་བྱེད།།
ཆོས་བཞིན་ཆོས་ཀྱི་ཚུལ་ལུགས་འབྱེད་པའི་འཕྲུལ།། ཆོས་ཀྱི་རྗེས་འབྲངས་རིགས་པ་སྨྲ་བའི་དཔལ།། ཆོས་ཀྱི་རྒྱལ་མཚན་འཛིན་པ་དེ་དག་ནི།། ཆོས་ལྡན་རྒྱལ་ཁམས་མཛེས་པའི་རྒྱན་གཅིག་ཡིན།།
ཆོས་རྗེས་འབྲངས་པའི་རྣམ་དཔྱོད་མི་ལྡན་ཞིང༌།། ཆོས་ཀྱི་གནས་ལུགས་ཚུལ་བཞིན་མི་ཤེས་པར།། ཆོས་པའི་སྒྲིག་ཞུགས་དཀོར་ནག་དུག་ཟོན་པས།། ཆོས་ཀྱི་སྲོལ་བཟང་སྲོག་གི་རྩ་བར་གཟན།།
ཆོས་ཚུལ་ལེགས་ཉེས་ཇི་བཞིན་མི་འབྱེད་པར།། ཆོས་གཟུགས་སྤྱོད་ངན་འགའ་ཡི་རྒྱུ་མཚན་གྱིས།། ཆོས་མེད་ཅོལ་ཆུང་འགའ་ཞིག་གྱ་ཚོམ་དུ།། ཆོས་ལ་སྐུར་བའི་བབ་ཅོལ་སྨྲ་བྱེད་མོད།།
ཆོས་ལྡན་རྒྱལ་ཁབ་ཁ་བ་རི་བའི་ཞིང༌།། ཆོས་བཞིན་སྐྱོང་བའི་སྔོན་གྱི་དམ་པ་རྣམས།། ཆོས་སྲིད་ལུགས་གཉིས་དར་ཆེན་བསྒྲེངས་པ་ཡང༌།། ཆོས་དང་ཆོས་པའི་གཞི་རྩའི་ལག་རྗེས་ཡིན།།
ཆོས་མིན་སྤྱོད་པ་འགའ་ཞིག་ལ་བརྟག་པའི།། ཆོས་པའི་བླང་དོར་དྲང་པོར་ཅུང་ཞུས་པར།། ཆོས་བརྒྱད་མངོན་རློམ་ཅན་རྣམས་ཁྲོ་འགྱུར་མོད།། ཆོས་སེམས་ཅན་རྣམས་ཅིས་ཀྱང་དགའ་བར་རིགས།།
ཆོས་པ་ཡིན་མིན་འབྱེད་པའི་རབ་བྱེད་འདིའང༌།། ཆོས་ལ་ཕན་པའི་ལྷག་བསམ་ལྷུར་བླངས་ཏེ།། ཆོས་ལྡན་རྒྱལ་པོའི་འཁོར་འབངས་འཇིགས་མེད་པས།། ཆོས་སྡེ་ཆེན་པོ་འབྲས་སྤུངས་གླིང་དུ་བྲིས།།
༢༩
བོད་ཀྱི་རིག་གཞུང་གི་རིན་ཐང༌།
གཅིག གསུང་གི་དབང་ཕྱུག་གངས་རིའི་མཚར་སྡུག་ཅན།། ཚངས་སྲས་སྒེག་མོའི་མགྲིན་པ་ལ་འཁྱུད་དེ།། གངས་ཅན་བཅུ་ཕྲག་གཙུག་ལག་རིག་གཞུང་གི། རིན་ཐང་མཚོན་པའི་རྒྱུད་མངས་ཅུང་ཟད་འཁྲོལ།།
སྐོར་གསུམ་སྒང་དྲུག་རུ་བཞིའི་འཛིན་མའི་ཁྱོན།། མཚན་ལྡན་བརྡའ་སྤྲོད་སྐད་དང་ཨཀྵ་རའི།། དཀར་གཙང་དར་ཡུག་གཅིག་གིས་ཁྱབ་པ་འདི།། བྷོ་ཊའི་སྐད་ཡིག་རིག་པའི་རིན་ཐང་ཡིན།།
རྣམ་དག་ཐར་པ་སྒྲུབ་པའི་ལམ་བཟང་འབུམ།། ཝ་ལེར་གསལ་བའི་མདོ་སྔགས་ཆོས་ཚུལ་ཀུན།། སྟོན་པ་གཅིག་ལས་ཆད་པའི་གྲུབ་མཐའི་སྲོལ།། བྷོ་ཊའི་ནང་ཆོས་རིག་པའི་རིན་ཐང་ཡིན།།
རྣམ་དཔྱོད་ཆུ་འཛིན་འཁྲིགས་པའི་ལྡིང་ཁང་ནས།། རྩོད་ངག་སྤྲིན་གྱི་སྒྲ་བརྒྱ་དགོད་པ་ལས།། ༣༠	ཕས་རྒོལ་ལོག་རྟོག་བྲག་རི་འཇོམས་པའི་འཕྲུལ།། བྷོ་ཊའི་གཏན་ཚིགས་རིག་པའི་རིན་ཐང་ཡིན།།
རྒྱུད་བཞིའི་བརྡ་སྤྲོད་མན་ངག་ཨ་རུ་རའི།། ཕྲེང་བའི་དོ་ཤལ་ཕྱང་པས་དུག་གསུམ་གྱི།། བཞི་བརྒྱའི་ནད་རིམ་འཇོམས་པའི་ཐབས་ལམ་མཆོག། བྷོ་ཊའི་གསོ་བ་རིག་པའི་རིན་ཐང་ཡིན།།
ཚངས་ཐིགས་དབྱིངས་སུ་བཏབ་པའི་བྲིས་འབུར་སྐུ།། དཀྱིལ་འཁོར་ཚོན་རིས་ལྕགས་རྡོ་མགར་བའི་འཕྲུལ།། བི་ཤྭ་ཀ་མའི་ཁེངས་པ་འཕྲོག་པ་འདི།། བྷོ་ཊའི་བཟོ་རྩལ་རིག་པའི་རིན་ཐང་ཡིན།།
སྡེ་བཞི་འཕྲོས་དང་བཅས་པའི་གཟུགས་བརྙན་འབུམ།། སྙན་ངག་རིས་སུ་ཤར་བའི་མེ་ལོང་ནི།། དབྲ༣སྤྱའི་དགོངས་པའི་དབྱིངས་དང་འདྲེས་པ་འདི།། བྷོ་ཊའི་སྙན་ཚིག་རིག་པའི་རིན་ཐང་ཡིན།།
མཐའ་དག་དངོས་པོའི་བྱེད་ལས་ནུས་ཤུགས་དང༌།། འབྲེལ་བའི་མིང་གི་རྣམ་གྲངས་འབུམ་ཕྲག་བརྒྱ།། ཚིག་གི་ཉམས་འགྱུར་བྲོ་བ་འདོན་པའི་ཚྭ།། ༣༡	བྷོ་ཊའི་མངོན་བརྗོདརིག་པའི་རིན་ཐང་ཡིན།།
མ་འདྲེས་ཚིག་གི་གཅོད་མཚམས་ལེགས་པའི་ཕྲེང༌།། རྗོད་བདེ་འགྱུར་ཁུག་འབུམ་གྱིས་མགྲིན་པར་བདེ།། མ་ཟློས་ལྕི་ཡང་མཉམ་པའི་ཚིག་གི་སྦྱོར།། བྷོ་ཊའི་སྡེབ་སྦྱོར་རིག་པའི་རིན་ཐང་ཡིན།།
གཟའ་སྐར་འཁོར་ཕྱོགས་འཁྱོག་པའི་གནམ་རུ་དབྱིབས།། ངོ་མཚར་གྲངས་དང་ས་རིས་ཀྱིས་བཀང་སྟེ།། འཁོར་འདས་ལྐོག་གྱུར་འབིགས་པའི་ཉག་ཕྲན་རྩལ།། བྷོ་ཊའི་སྐར་རྩིས་རིག་པའི་རིན་ཐང་ཡིན།།
ལེགས་ཉེས་བླང་དོར་འཆར་བའི་མེ་ལོང་དང༌།། དྲན་དབང་བློ་གསལ་དགྱེས་པའི་སྐྱེས་ཀྱི་མཆོག། མཁས་གྲལ་འཛེག་པའི་གསེར་གྱི་ཐེམ་སྐས་ཏེ།། གངས་ཅན་གཙུག་ལག་རིན་ཐང་སུ་ཡིས་གཞལ།།
འབྱོར་དུས་རྐང་པའི་འོག་ཏུ་མི་རྒྱུ་ཞིང༌།། རྒུད་ཚེ་རྒྱང་ནས་མཛུབ་ཀེར་མི་བྱེད་པར།། ནམ་ཡང་བསླུ་མེད་ཕུལ་བྱུང་གྲོགས་ཀྱི་མཆོག། གངས་ཅན་གཙུག་ལག་རིན་ཐང་སུ་ཡིས་གཞལ།། གསུམ། འཇམ་མགོན་ཐོན་མི་དགྱེས་པའི་ཞལ་ཆབ་ཀྱི་བདུད་རྩི།། གངས་ཅན་སྒྲ་རིག་རྒྱ་མཚོའི་ཆུ་རླབས་ཀྱི་རྒྱུན་དེས།། འཛམ་གླིང་ཤར་ནུབ་དབྱིག་འཛིན་འགྲམ་པ་ཀུན་རློན་པས།། སྔོན་མེད་དཔྱིད་དཔལ་གསར་བའི་དགའ་སྟོན་ཞིག་བསྐྲུན་འདུག།
འཕགས་བོད་མཁས་རྒུ་མཛེས་མའི་འགྲམ་ཆང་གིས་ཕྱེས་པའི།། ༣༣	སྲིད་ཞིའི་ལེགས་ཚོགས་སྐྱེད་མའི་དགའ་ཚལ་གྱི་ཁྲོད་དུ།། ཤར་ནུབ་ཛཁྲརྟ༤་ནཱ་དའི་ཤེས་ལྡན་ཀྱི་བུང་བ།། ལྷོ་རླུང་བསིལ་བས་བསྐུལ་བའི་སྟོན་སྤྲིན་བཞིན་འདུས་སོ།།
ཀྱེ་མ་གངས་ཅན་རིག་པའི་གཞུང་ལུགས་ཀྱི་རིན་ཐང༌།། མཐའ་གྲུ་རྒྱལ་ཁམས་རྣམས་སུ་གཏོང་ཕོད་རེ་ཆེ་ཡང༌།། དེང་རབས་རིག་གཞུང་གསར་བའི་མེ་ཏོག་གི་ཕྲེང་བ།། གཞན་ལས་ཉོ་སྒྲུབ་བྱེད་པའི་བློ་གསལ་དེ་དཀོན་པ།།
གངས་ཅན་གཙུག་ལག་རིག་པའི་རྒྱ་མཚོ་ཡི་རིན་ཐང༌།། ཇི་བཞིན་རྗོད་ལ་དབྱངས་ཅན་མགྲིན་པ་ཡང་ངལ་ན།། སྐྱེས་སྦྱངས་དམན་པའི་ཚུར་མཐོང་རྩོམ་བྲིས་པ་བདག་གིས།། ཆུ་ཐིགས་ཙམ་ལས་རྗོད་པའི་སྤོབས་པ་དེ་མ་རྙེད།།
དེ་སྐད་བོད་ཀྱི་གཙུག་ལག་རིག་གཞུང་གི་རིན་ཐང༌།། སྟོན་པའི་སྙན་འཇེབས་དྲི་ཟའི་ན་ཆུང་གི་གླུ་ཞིག། ༣༤	ལྷོ་མཐའི་འདོད་རྒུ་གླིང་གི་གཏན་སློབ་ཀྱི་ཁང་དུ།། སྤྲང་འཁྱམས་གཙུག་ལག་སྨྲ་བ་འཇིགས་མེད་པས་བྲིས་སོ།། ༡༩༩༤ཋ༨ཋ༡༦ ཉིན།
དཀར་མཛེས་ཤོག་བུའི་འདབ་མ་ལ།། སྙན་པོའི་དབྱངས་སུ་གྱེས་པ་ཡི།། དོན་ལྡན་འཕྲིན་གྱི་རི་མོའི་གཟུགས།། མཉེས་གཤིན་དགྱེས་པའི་སྐྱེས་སུ་བཏེགས།།
དབྱར་གྱི་དཔལ་ཡོན་བཞད་པའི་རང་ཡུལ་གྱི་ མཛེས་ལྗོངས་ལ་བསྔགས་པ་བཻཌཱུརའི་ རྒྱུད་མངས་སྟོང་གི་ སྒྲ་དབྱངས།
དགེ་ལེགས་འོ་མའི་ཆུ་གཏེར་ཡངས་པོའི་འཇིངས།	། ཆུ་ཤེལ་ལྕུག་ཕྲན་གཡོ་བའི་ཡལ་འདབ་ཀྱིས།		། བཻཌཱུརའི་རྒྱུད་མངས་རྩེན་པའི་དབྱངས་ཅན་ལྷ།		། སྙན་འགྱུར་འདོད་རྒུར་སྒྱུར་པའི་ཤིས་པ་སྒྲུབས།	།
རང་གི་ལྟེ་ཁྲག་ས་ལ་འཕོས་པའི་ཡུལ།			། གངས་ཅན་ས་ལཱའི་སྨད་ཁམས་དཀར་མཛེས་ཀྱི།	། རྨད་བྱུང་མཛེས་པའི་ལྗོངས་ལ་བསྔགས་པ་ཡི།		། བཻཌཱུརའི་རྒྱུད་མངས་སྟོང་ཕྲག་འདི་ན་འཁྲོལ།		།
ཡིད་འོངས་ཤེལ་དཀར་ས་འཛིན་ཕྲེང་བ་ཡི།		། མུ་ཁྱུད་མཛེས་པའི་གངས་ཅན་མ་ག་དྷ།		། མཉེས་གཤིན་གྲོགས་ཁྱོད་ཞབས་ཟུང་བསྒྱུར་མྱོང་ངམ།	། གལ་ཏེ་མྱོང་ན་དེ་ཡི་བཀོད་པ་ཤེས།			།
༣༦	རང་མཐོང་འུད་ཀྱིས་ཁེངས་པའི་ས་འཛིན་ཕལ།	། དྲེགས་པའི་རྡུལ་མང་དགུང་དུ་བརྩེགས་པ་རྣམས།	། རབ་བརྗིད་སྒང་དྲུག་རི་བོའི་དཔངས་མཐོང་བས།	། རྒུད་པས་ས་འོག་མུན་པའི་ཁུངས་བུར་ཡིབས།		།
སྲིད་པའི་མེས་པོ་སྤྲིན་གྱི་ལ་ཐོད་ཅན།			། ར་བ་སྒང་དང་ཟལ་མོ་སྒང་གི་བར།			། བཀྲ་ཤིས་གཡས་སུ་འཁྱིལ་བའི་ཏྲེ་ཤོད་ཅེས།		། གྲགས་པའི་དབྱངས་སྙན་ཚངས་པའི་འཇིག་རྟེན་འུར།	། མེས་པོའི་ལྷ་སྲུང་བྱེ་བའི་བསྟི་གནས་གཙོ།		། དབང་ཕྱོགས་ཁ་བ་བརྩེགས་པའི་བློ་གྲོས་རི།		། ཟླ་ཟེར་འཐུང་བའི་བཻཌཱུར་དཀར་པོ་བཞིན།		། ཕུན་ཚོགས་འབྲུ་སྣའི་གཏེར་གྱི་མཛོད་དུ་བསྔགས།	། རབ་དཀར་ཁྱུ་མཆོག་སྤོས་ཀྱི་གླང་པོ་ལ།		། རབ་བརྗིད་གཉིས་འཐུང་སྟོང་གིས་སྐོར་བ་ལྟར།	། རབ་མཛེས་ཁ་བ་བློ་གྲོས་འཛིན་མའི་ལྷུན།		། རབ་མང་མཐོ་བརྗིད་ལྷུན་པོས་ཀུན་ནས་སྐོར།		། མཁའ་ལྡིང་དབང་པཽ་བྱིའུའི་ཚད་གཞལ་ཞིང༌།།		། ༣༧	ཉི་ཟླའི་བགྲོད་པའང་ཆེས་ཆེར་དམའ་བས་ན།	། ཆུ་འཛིན་སྔོན་པོའི་སྐ་རགས་འཆིང་པ་ཡི།	། ས་འཛིན་ཕལ་བ་གཞན་གྱིས་འགྲན་བཟོད་མིན།	། སྔོ་བསངས་གནམ་མཐོངས་དགུང་ལ་འདེགས་བྱེད་པའི།	། གཡང་ཊིའི་ཀ་བ་གྱེན་དུ་སློང་ངོ་ཞེས།			། སོམ་ཉི་དོགས་པའི་དཔྱང་ཐག་མི་འཛིན་ཏེ།		། གངས་དཀར་རི་བོའི་ཁྱད་ཆོས་ཡིན་པས་སོ།		། དཔངས་མཐོའི་གནམ་གྱི་ཀ་བར་སྙེམས་པ་ཡི།		། ས་ལཱའི་ལྗོན་པའི་འཁྲི་ཤིང་ཀུན་ནས་གཡོ།		། སྔོ་བསངས་གཡུ་ལོ་མཛེས་པའི་ཁུར་འཆང་བ།		། སྣ་ཚོགས་རྐང་འཐུང་བུ་མོའི་མཛེས་སྡུག་ངོམས།	། མངར་སྐྱུར་ཁ་དང་བསྐ་བའི་བྲོ་བ་ཅན།		། དམར་སེར་འབྲས་བུས་ཕྱུག་པའི་གཏེར་གྱི་མཛོད།	། ཏྲེ་ཤོད་ས་བརྟོལ་ལྗོན་པའི་དགའ་ཚལ་ཞེས།		། སྙན་པའི་བ་དན་དྲི་བཞོན་བུ་མོས་གཡོ།		།
མ་རྒད་ཐགས་སུ་བཏགས་པའི་གོས།	། བཻཌཱུརའི་དར་གྱི་སྐ་རགས་ཅན།	། ས་འཛིན་ཕྲེང་བའི་ལང་ཚོ་ཡིས།		། སྐབས་གསུམ་བུ་མོའི་མཛེས་སྡུག་བསླུ།	།
དགུན་གྱི་བགྲེས་སོང་རྒན་མོའི་ཁ་བའི་གོས།	། དཔྱིད་ཀྱི་ན་ཆུང་གཞོན་ནུས་ཕུད་པ་དང༌།།	། རིན་ཆེན་ཕྲ་ཚོམ་སྤུད་པའི་མ་རྒད་ཀྱི།		། ཡི་འོངས་ན་བཟས་བཀླུབས་པས་མཛེས་པ་སྐྲུན།།
ཨིབྲཧ་ནཱི་ལ་བཞུས་པའི་ཁུ་བ་ནི།			། ལན་བརྒྱར་བྱུགས་པའི་མཐའ་ཀླས་སྤང་གཤོངས་དག	། དྲི་བཞོན་བུ་མོས་དལ་བུར་བདས་པ་ན།		། ལྡེམ་ལྡེམ་གཡོ་བའི་རྩེད་དགའི་གར་ལ་རོལ།		།
གསེར་འོད་སྐྱུགས་པའི་སྣང་བྱེད་ཉི་གཞོན་གྱིས།	། བསིལ་ལྡན་གྲང་ལྷགས་ཁྱུད་མིད་བྱས་དང་ལྷན།	། སྲ་མཁྲེགས་ལྕགས་དང་འདྲེས་པའི་འཁྱགས་རམ་རྣམས།། བཞུས་ཏེ་ནོར་འཛིན་བུ་མོའི་བཞིན་རས་བཀྲུས།།
མཐའ་ཀླས་འདབ་ལྡན་ཆུ་སྐྱེས་ན་ཆུང་མས།	། སྦྲང་རྩིའི་ཕོན་པོ་སྨིན་པའི་སོ་ཕྲེང་སྒེག		། ༅’་མ་ར་དག་དགའ་བའི་གླུ་དབྱངས་ལེན།	། ཕྱེ་མ་ལེབ་ཀྱིས་སྐྱིད་པའི་ཟློས་གར་རྩེན།	།
རིན་ཆེན་གཡུ་ཡི་ལྡིང་ཆ་ཡངས་པོའི་སྟེང༌།།	། དཀར་དམར་དར་ཟབ་གོན་པའི་གཞོན་ནུ་མ།	། འདོད་རྒུའི་གར་དུ་སྒྱུར་རམ་འདམ་སྐྱེས་ཚོགས།། རླུང་གིས་བདས་པས་ལྡེམ་སྙམ་འཕྱང་མོ་ཉུག	།
རྣམ་པར་རབ་བཀྲ་མིག་གི་གཟི་ལེན་དཔལ།		། ལྡེམ་ལྡེམ་གཡོ་བའི་ལྷ་ཡི་མེ་ན་ཀ༔།			། འདྲ་ཡང་སྙན་འཇེབས་དྲི་ཟའི་གླིང་བུའི་གདངས།	། མི་ཏོན་ཕྱིར་ན་ཆུ་སྐྱེས་གཞོན་ནུར་ངེས།		།
སྤང་ལྗང་སྨིན་ལེགས་ཉི་མའི་བུར་ཆགས་ཏེ།		། ལུས་ཀྱི་མཛེས་སྡུག་ཆ་ཤས་ངོམས་པའི་སླད།		། སྨུགས་པའི་དར་གོས་དུམ་བུར་དབྲལ་བྱས་ཏེ།		། སྔོ་བསངས་དབྱིངས་སུ་སྤྲིན་གྱི་ཟོལ་དུ་གཡུགས།	། ༤༠	ཀུན་གསལ་དབྱིངས་སུ་དལ་གྱིས་བསྐྱོད་པ་ཡི།		། ས་འཛིན་རྐང་བཏེགས་འཆང་བའི་ཆུ་འཛིན་ཕྲེང༌།།	། སྐབས་འགར་རི་ལྡེབས་ཁད་ཀྱིས་རྒྱུ་བ་ནི།		། ལི་ཤིའི་ཚལ་ན་སྤོས་ཀྱི་གླང་པོ་བཞིན།			།
སྐྱེ་རྒུའི་གདུང་སེལ་སྤྲིན་གྱི་ཡོལ་བ་ཆེ།		། ཉི་མས་གདུངས་པའི་རྔུལ་ནག་གིས་བརླན་པ།		། ཐིགས་ཕྲེང་མཛེས་མའི་འགྲམ་ཆང་གིས་འབྱེད་པས།	། དུས་ཀྱི་བ་ཀུ་ལ་ཡི་ལང་ཚོ་བརྟས།			།
མཁའ་དབྱིངས་སྤྲིན་སྔོན་རལ་བའི་དོ་ར་ལ།		། དབྱར་གྱི་རྔ་བསངས་བརྡུངས་པའི་འགྲོས་བསྟུན་ཏེ།	། བདེ་ཐུང་གློག་གི་བུ་མོས་གར་ལ་རྩེན།			། ཟིལ་ཟིལ་སྤྲིན་གྱི་མེ་ཏོག་ཕྱོགས་ཀུན་འཐོར།		།
དེ་ལ་སྡང་སེམས་སྐྱེས་པའི་ནོར་འཛིན་མས།		། སྔོ་ལྗང་དོ་རར་ཁུ་བྱུག་གླིང་བུ་སྒྲོག			། རྨ་བྱས་སྒྲོ་ཟླུམ་ངོམས་པའི་གར་ལ་རྩེན།		། སྣ་ཚོགས་འདམ་སྐྱེས་མཛེས་པའི་ཤམ་བུ་འཛུམ།	།
སྣ་ལྔའི་འབྲུ་ཡིས་གཏམས་པའི་ཞིང༌།། ༤༡	ནེམ་མདངས་འཛུམ་པའི་ལྗང་ལོ་ནི།། རླུང་གིས་བསྐུལ་པའི་གཡུ་མཚོ་ཡི།	། རླབས་ཀྱི་རྩེད་དགའ་རྒོད་པ་བཞིན།	།
བདེ་འབྱུང་རལ་པའི་གདེངས་ཀ་ནས།། དལ་གྱིས་འབབས་པའི་གངྒཱ་མས།	། མཚོན་ནུས་མ་ཡིན་མདོ་ཁམས་ཀྱི།	། རྫ་ཆུ་གཙང་པོའི་གཟི་རྔམས་ལ།	།
ཛཁྲརྟ༤་ནཱ་དའི་དལ་བབ་དང༌།།			། ལམ་གསུམ་འབབས་པའི་གསེར་ལྡན་མ།	། རྫ་ཆུ་གཙང་པོའི་གཟི་རྔམས་རྣམས།		། ཕན་ཚུན་རྣམ་པར་འགལ་བ་འཛིན།		།
འཆི་མེད་རྫིང་རིང་ས་ལ་འཁྱིལ་བའམ།	། བཻཌཱུར་སྔོན་པོའི་འཇིག་རྟེན་ལ་འགྲན་པའི།	། མུ་མཐའ་བྲལ་བ་ཟླ་བའི་མ་མ་དང༌།།		། ཡི་འོངས་མཚེའུ་དུ་མས་ཀུན་ནས་སྐོར།	།
ལེགས་བྲིས་མིག་མང་རིས་སུ་བཀྲ་བ་ལྟར།	། ཁོ་ལག་ཡངས་པའི་གྲོང་དང་གྲོང་རྡལ་དག	། གསེར་རིའི་ཁྲོད་ན་སྔོན་གྱི་ལྷ་ཡི་གྲོང༌།།	། ལྟ་ན་སྡུག་པ་ཡིས་ཀྱང་འགྲན་བཟོད་མིན།	།
རྣམ་སད་སུམ་རྩེན་ཞིང་གི་སྙེམས་པ་ཀུན།		། གཅིག་ཅར་འཕྲོག་བྱེད་དཀར་མཛེས་གྲོང་རྡལ་ན།	། ནོར་ལྷའི་ཁེངས་པ་བྱེ་མའི་ཆངས་བུ་ལ།		། སྒྱུར་བྱེད་རིན་ལྡན་ནོར་གྱི་འཚོང་ཟོག་མང༌།།		།
རིས་མེད་ས་རྙིང་བཀའ་འབྲུག་བོན་ལ་སོགས།		། བཤད་དང་སྒྲུབ་པའི་ཆོས་སྡེ་ནོར་བུའི་ཕྲེང༌།།		། འཇིག་རྟེན་མུན་པའི་གདུང་སེལ་འོད་སྣང་འཛུམ།	། ལྷམ་མེར་འཕྲོས་པས་རྒུད་ཚོགས་འཇོམས་ལ་བྲེལ།	།
གསེར་རིའི་དབུས་ན་གསེར་གྱི་ལྷུན་པོ་བཞིན།		། དཀར་མཛེས་བཤད་སྒྲུབ་རླབས་ལྡན་ནོར་བུའི་གླིང༌།།	། ལུང་རིགས་གདེངས་ཀའི་གཟི་མདངས་རབ་འབར་བའི།	། རིགས་གྲོལ་ཀླུ་དབང་བྱེ་བས་རྩེད་དགའ་རྒོད།		།
རི་དྭགས་རྒྱལ་པོ་སྟག་གཟིག་དོམ་དྲེད་རྐྱང༌།།		། གངས་དང་རྫ་སྐྱེས་གཡག་རྒོད་རུ་ཐུར་གཟེར།		། ཤྭ་གནའ་གླ་དགོ་ཁ་ཤྭ་རྩེད་ཁྱུ་མཛེས།			། ཅང་ཤེས་རྟ་ལུག་འབྲི་མཛོ་ར་ལུག་མང༌།།		།
ཁུ་བྱུག་ནེ་ཙོ་འཇོལ་མོ་སྙན།			། ངང་པ་ངུར་སེར་ཁྲུང་ཁྲུང་འཕྱོ།		། མཐིང་རིལ་ཁྱིམ་བྱ་རྨ་བྱ་མཛེས།		། གཞན་ཡང་འདབ་ལྡན་བགྲང་ལས་འདས།	། ༤༤	དཀར་དཀར་ཁ་བའི་སྨད་ཁམས་མཛེས་ལྗོངས་ལ།	། མང་མང་རི་སྐྱེས་འདབ་ལྡན་མ་བོས་པར།		། མཛེས་མཛེས་ལེགས་བྲིས་ཞིང་བཟང་ལ་འཁྲུལ་ཏེ།	། མྱུར་མྱུར་རྐང་གཤོག་ལྡེམ་པས་བྲེལ་བར་སྙམ།		།
དེ་ཚེ་དེ་དག་གངས་དང་ནགས་ཀླུང་སོགས།		། གང་ཞིག་གང་འདོད་གླིང་དུ་ཞུགས་པ་ན།		། ལེགས་བྲིས་ལེགས་ལྡན་ཞིང་གི་སྙེམས་པ་ཡང༌།།	། དོན་མེད་དོན་གྱིས་ཞིག་པ་མིན་ནམ་སྙམ།		།
རང་བྱུང་ཁམས་ཀྱི་ཐོན་ཁུངས་ལས་བྱུང་བའི།	། གསེར་དངུལ་ཟངས་ལྕགས་དངུལ་ཆུ་ཞ་ཉེ་ཁྲོ།	། རྡོ་སྣུམ་རྡོ་སོལ་སྣ་ཚོགས་ནོར་བུས་མཚོན།	། ས་འོག་བསྡུས་པའི་འཛད་མེད་གཏེར་གྱིས་ཕྱུག	།
མདོ་ཁམས་དཀར་མཛེས་ལྗོངས་ཀྱི་ས་འོག་གི	། ཁྱད་ནོར་འབུམ་གྱིས་ཕྱུག་པའི་དབྱིག་གི་གཏེར།། ཕྱུར་བུ་གཏམས་པའི་ཕུན་ཚོགས་འདི་མཐོང་ཚེ།། ངལ་བསོའི་བུ་ཡང་བྱང་གི་ཕྱོགས་སུ་ཡིབས།	།
དེ་ཚེ་ལེགས་བྲིས་ཞིང་གི་གཞོན་ནུ་རྣམས།། ༤༥	མི་ཡི་ནོར་འཛིན་ཕང་པའི་མཛེས་སྡུག་ལ།	། ཤིན་ཏུ་ཆགས་ཏེ་མེས་པོ་མཆོད་པ་ཡང༌།།	། དོར་ཏེ་འཇའ་ཡི་དཔྱང་ཐག་ཐུར་དུ་བསྟར།	།
གདོང་བཞིས་དམོད་ཚིག་རླུང་གིས་བཏབ་པའམ།། དབང་པོས་ཞོ་འཐུང་རུས་པས་བཞུས་བྱས་ཏེ།	། མི་ཡི་འཇིག་རྟེན་འགྲིན་པའི་སྐས་ཀ་གང༌།།	། སྣ་ལྔའི་འཇའ་ཚོན་འཁྱོག་པོར་བསྒྱུར་ཏམ་སྙམ།།
མདོ་ཁམས་ཏྲེ་ཤོད་གསེར་ལྗོངས་འཛིན་མའི་ཁམས།	། བསྔགས་འོས་དགེ་ལེགས་བྱེ་བའི་རླབས་གཡོ་བས།	། ཆུ་གཏེར་རྣམ་བཞིའི་མཐའ་ལ་རྒོལ་བ་ལས།		། ཀུ་ཤའི་རྩེ་མོས་ཆེ་ལོང་ཙམ་ཞིག་བླངས།		།
བལྟ་ན་སྡུག་པའི་རང་གི་སྐྱེས་ཡུལ་ལ།			། ཕྲ་ཞིང་ཞིབ་འབྲིའི་བསྔགས་བརྗོད་མེ་ཏོག་ཕྲེང༌།།	། བྲེལ་མེད་དལ་བུར་བགྲང་བར་ཆེས་འདོད་ཀྱང༌།།	། དུས་ཀྱི་ཁོམ་པའི་གཞན་དབང་སུས་ཟློག་ནུས།		།
དེ་སྐད་རང་གི་མཛེས་ལྗོངས་ལ་བསྔགས་པའི།	། བཻཌཱུརའི་རྒྱུད་མངས་སྟོང་གི་སྒྲ་དབྱངས་འདི།	། ༤༦	ངག་དབང་དབྱངས་ཅན་དགྱེས་པའི་བློ་ལྡན་གྱིས།། ལྷོ་ཕྱོགས་མ་ལ་ཡི་རི་ནས་བྲིས།		། ༡༩༩༥༤༡༤ ཉིན།
ག ༈རྒ྄
༤༧
སྨོན་ཚིག་གཡས་འཁྱིལ་དུང་གི་སྒྲ་དབྱངས།
རབ་མཛེས་མཛེས་སྐུ་སྐུ་མཆོག་མཆོག་གསུམ་གསུམ་རྩེན་མགོན།	 ། ལེགས་གསུང་གསུང་འཇམ་འཇམ་དབྱངས་དབྱངས་སྙན་སྙན་འགྱུར་འབུམ།། རྣམ་ཀུན་ཀུན་མཁྱེན་མཁྱེན་རབ་རབ་འབྱམས་འབྱམས་ཀླས་པ།	 ། དགེ་ལེགས་ལེགས་ཚོགས་ཚོགས་ཞིང་ཞིང་མཆོག་མཆོག་དེ་བསྔགས།།
སྣ་ཚོགས་རིན་ཆེན་ཕྲ་ཚོམ་གྱིས་སྤུད་པའི།		། གང་གི་ཡི་འོང་མཐོང་གྲོལ་མཚན་དཔེའི་སྐུ།		། བློ་གསལ་མཁས་མང་བྱེ་བའི་གླིང་ཆེན་དུ།		། མཛེས་པར་བསྐྲུན་པའི་རླབས་ཆེན་དགེ་བའི་མཐུས།	།
རྣམ་དཀར་དཀར་མཛེས་མཛེས་ལྗོངས་ཞིང་འཁྲུངས་འཁྲུངས་གསར་གསར་ཚེས་ཟླ་བའི་འཛུམ།། བདུད་ཀྱིས་མི་ཐུབ་ཐུབ་བསྟན་བསྟན་འཛིན་འཛིན་མ་བྱེ་བའི་རལ་པའི་རྒྱན།། དཔལྡན་ལེཊ་གསུང་གསུང་འཇམ་འཇམ་དབྱངརྣ་དབྱངརྣ་ལྡན་ངག་གི་དབང་ཕྱུག་དཔལ།། དགྱེས་པར་སྐྱེད་མཁས་མཁས་གྲུབ་གྲུབ་དབང་དབང་པོའི་ཞིང་གི་མགོན་དེ་ཡི།།
མི་མཉམ་བསོད་ནམས་སྐབས་གསུམ་གླང་པོའི་གཙུག	། ལུང་རིགས་ཞོ་འཐུང་རུས་པ་ལྡིང་བཞིན་གྱིས།		། ཐུབ་བསྟན་ཆོས་བཟང་ཞིང་གི་ཀུན་དགའི་དཔལ།	། ༤༨	མི་ནུབ་འཆི་མེད་མགོན་དུ་མཛེས་གྱུར་ཅིག	།
ཅེས་པ་ནི་མཉམ་མེད་ཤཱཀྱ་སེངྒེའི་ཉན་ཐོས་ཆེན་པོ་འཕགས་པ་ཀཀྱ་ཡ་ན་ནས་གཞན་དྲིང་མེད་པའི་བསྟན་དང་འགྲོ་བའི་མགོན་དུ་སྨན་པའི་སྐྱེས་རབས་ཕྲེང་བ་ཟོལ་མ་ཆད་དུ་བྱོན་པའི་གངས་ཅན་མདོ་ཁམས་དཀར་འཛེས་འཁྲུངས་གསར་རིན་པོ་ཆེ། ྋབསྟན་འཛིན་ངག་གི་དབང་ཕྱུག་དཔལ་བཟང་པོ་མཆོག་གིས་རབ་བྱུང་བཅུ་བདུན་པའི་བགྲང་བྱ་ཉག་ལ་གསུམ་པ་དཀར་པོ་ཞེས་པ་ས་མུལ་ལོའི་ཆུ་སྟོད་ཟླ་བའི་དཀར་ཕྱོགས་རྫོགས་པ་གསུམ་པའི་ཚེས་བཟང་ཉིན་རབ་འབྱམས་གཞུང་བརྒྱ་སྨྲ་བའི་དགེ་བཤེས་གཏོང་རྩའི་སྒོ་འཕར་ནམ་མཁའ་མཛོད་ལྟར་ཕྱེས་པ་དང་སྟབས་བསྟུན་ཏེ་འཇམ་དབྱངས་གཞོན་ནུའི་སྐུ་བརྙན་འདི་བཞིན་གྲྭ་ཚང་དུ་སྤྱི་འཇོག་མཛད་སྐབས་དགེ་བསྔོའི་སྨོན་ཚིག་ཏུ་འཇིགས་མེད་པས་སྤེལ་བ་དགེ།
༤༩
བརྩེ་དུང་གི་མཐའ་མཇུག
གཞོན་ནུའི་ཁ་སྦྱོར་ཞབས་བྲོ་འཁྲབ་པའི་ལྡིང་ཆའི་སྟེང༌།།	། ཁྱོད་ཀྱིས་ང་ལ་ཐེར་ཟུག་འཕེན་པའི་མིག་ཞགས་དང༌།།	། ང་ཡི་ལག་པའི་གླང་སྣ་ཁྱོད་ལ་བརྐྱངས་པ་དེ།		། ཁྱེད་ཀྱི་དྲན་འཛིན་མེ་ལོང་ངོས་ལ་ཡལ་མི་སྲིད།	།
ཁྱོད་ཀྱི་ཕ་མའི་བརྩེ་བས་བྱིན་པའི་བསླབ་བྱ་དང༌།།	། ལྷན་ཅིག་ཁྲིམས་དཔོན་ཞབས་རྡུལ་རེག་པ་ལས་བྱུང་བའི།། གཉེན་སྒྲིག་གན་འཛིན་ས་རྟགས་མཛུབ་རིས་མེ་ཏོག་ཕྲེང༌།། ཁྱོད་ཀྱི་ལག་པ་ཟུང་གིས་ང་ལ་བསྐོན་པར་བྱས།		།
ང་ཡི་ཡོད་ཚད་ཁྱོད་ཀྱི་སྲོག་གི་རྒྱན་དུ་ཕུལ།། ཁྱོདབྱཀྱི་མདུན་ལམ་ཡོད་ཚད་ང་ཡི་རྐང་པར་བཏེགས།། དེ་ཚེ་གཉེན་སྒྲིག་རྟེན་འབྲེལ་མཛད་སྒོའི་སྟོན་མོ་ལ།། ༥༠	ཕུན་ཚོགས་དགའ་བའི་བཀྲ་ཤིས་གླུ་གར་མེ་ཏོག་འཐོར།།
མཛའ་གཅུགས་གསེར་གྱི་སྐུད་པས་རྒྱུས་པའི་གཞོན་ནུ་ཟུང༌།། ནོར་འཛིན་ཕྱོགས་ཀྱི་འཁོར་ལོར་སྤྲོ་འཁྱམས་བསྐྱོད་པ་ན།། གནམ་མཐོངས་རྒན་མོས་སྤྲིན་གོས་གསེབ་ནས་ཁྲེལ་དགོད་བྱེད།། ཆུ་གཏེར་རླབས་ཀྱིས་འཕྱ་སྨད་མཆིལ་མའི་ལྦུ་བ་འཐོར།།
གནམ་མཐོངས་ས་ལ་འཕོས་འདྲའི་གྲོང་ཁྱེར་བྷོམ་བྷེ་ན།། མི་རྣམས་སྟོན་ཀའི་སྤྲིན་གྱི་འདུ་ལོང་གཡོ་བའི་གསེབ།། ང་ཡི་ཟུར་ནས་ཁྱོད་ཀྱིས་ཁོ་ལ་ཟུར་མིག་བཅས།། སྨྲས་པའི་དབ་དིབ་ཚིག་དེས་བདག་ཡིད་དཔྱང་ཐག་གྱུར།།
ལོས་བདེན་དེ་ནི་ཁོ་ཡི་སླུ་བྲིད་གཏམ་གྱི་ཆང༌།། ཁྱོད་ཀྱིས་འཐུང་བས་རང་དབང་བྲལ་པ་མྱོས་ཟིན་པས།། ད་ནི་ཁྱོད་ཀྱིས་བདག་ལ་འཛུམ་པར་བྱེད་ན་ཡང༌།། དེ་ནི་ཁོ་བོས་ཟོལ་གྱིས་བཅོས་པའི་རྣམ་འགྱུར་ཤེས།། ༥༡	ཁྱེད་དང་རྩེ་དགའ་རོལ་བའི་སླད།། ཁོ་བོ་གཅིག་བུ་ཁྱོད་དང་འགྲོགས།། སྒྲ་མེད་མུན་པའི་གོ་ར་ནས།། ཁྱོད་མཉམ་སུ་དང་སྨྲ་བར་བྱེད།།
བདག་པོ་འབྲལ་འདོད་འཁྱོག་འགྲོའི་ཐབས།། སྣ་ཚོགས་སློབ་པའི་ཟུར་འགྲོས་མཁན།། མིག་སྨན་གོས་ཀྱིས་བསྟིམས་ན་ཡང༌།། ཁྱོད་ཀྱི་ཕྱི་བཞིན་འགྲོ་བ་མཐོང༌།།
ཕྱི་མིག་ཙམ་ཡང་མ་ལྟོས་པར།། ཁོ་དང་དཔུང་པ་མཉམ་གཤིབ་ཀྱིས་གྱིས།། སྣུམ་འཁོར་ནང་དུ་ཁྱོད་སྐྱོད་པ།། འདི་ནི་རྨི་ལམ་མ་ཡིན་དངོས།།
གང་ཞིག་རང་གི་བདག་པོའམ་མགོན།། ཁྲེལ་ཡོད་ངོ་ཚའི་གོས་བཟང་དང༌།། མཉམ་དུ་བོར་ཏེ་ཁྱོ་གཞན་གྱིས།། གང་དུ་འཁྲིད་དམ་ཀྱེ་མ་ལྷ།།